«Киске Өфө» гәзитенең сайты - ӨЛГӨЛӨ ҒАИЛӘЛӘР ОШОЛАЙ БУЛЛА - 2019 - Мәҡәләләр\nӨЛГӨЛӨ ҒАИЛӘЛӘР ОШОЛАЙ БУЛЛА\nОшо көндәрҙә Өфөнөң йөҙөк ҡашы булырҙай татыу ғаиләләре араһында "Йәш ғаилә-2019" ҡала конкурсы үтте. Ҡала хакимиәтенең йәштәр эштәре буйынса комитеты тарафынан 21-се тапҡыр ойошторолған конкурста һәр райондан һайлап алынған иң күркәм ете ғаилә ҡатнашты.\n"Йәш ғаилә-2019" ҡала конкурсы ҡатнашыусы ғаиләләрҙең үҙҙәре менән таныштырыу ниәтендә ҡыҫҡа ғына видеояҙмалар күрһәтеү менән башланып китте. Калинин районынан Альбина һәм Илназ Вальтиндар ғаиләһендә Илдар менән Асҡар исемле ике шуҡ малай үҫеп килә, ә бына Дим районынан Инна һәм Айрат Ғабдрахмановтар Мира менән Риана исемле һылыу ҡыҙҙар тәрбиәләй. Совет районы намыҫын яҡлау хоҡуғы алған Ливиза һәм Наил Нәбиуллиндар балаларға туған телдәренә һәм мәҙәниәтенә ҡарата һөйөү тәрбиәләп үҫтереүҙең мөһимлеген аңлаған ғаилә һәм улар Азалия, Сәлим һәм Әмилә өсөн иң яҡшы атай-әсәй. Орджоникидзе районынан Евгения һәм Игорь Лоплаухиндар ғаиләһендә ике бала үҫә: улдары Илназ һигеҙенсе синыфта уҡый, ә ҡыҙҙары Злата мәктәп йәшенә етмәгән әле. Ленин районынан Эллина һәм Варис Тимерхановтар Самира менән Азалия исемле ҡыҙҙар, ә Октябрь районынан Лилиә һәм Илшат Хайбрахмановтар Аделина менән Арина исемле һылыуҙар үҫтерә. Киров районынан Маргарита һәм Рәмис Шафиҡовтар ғаиләһендә Дарина менән Тамерлан исемле сәнғәт һәм спорт һөйөүсе балалар тәрбиәләнә. Видеояҙмаларҙа һәр ғаиләнең тарихы һәм замандаш йәштәрҙең донъя ҡороуға, балалар тәрбиәләүгә, киләсәктәрен нисек итеп күҙаллауҙарына ҡарата булған ҡараштары ла асыҡ сағылды. Мәҫәлән, Ливиза һәм Наил Нәбиуллиндар был ярышҡа үҙ тиҫтерҙәренә ғаилә ҡороп йәшәүҙең ыңғай яҡтарын күрһәтеү һәм үҙ милләтеңдең һанын арттырыу мөһимлеген аңлатыу маҡсаты менән килгән. "Беҙҙең кейемдәрҙә девизыбыҙ яҙылған: "Тормошта иң мөһиме - ғаилә!" Йәштәр яңғыҙ йәшәмәһен, ғаилә ҡороп, илебеҙгә күберәк аҡыллы, иманлы, көслө рухлы балалар үҫтереп, ныҡлы нигеҙ төҙөһөндәр. Балалар тәрбиәһендә, иң мөһиме, атай-әсәй үҙе яҡшы өлгө күрһәтергә тейеш. Шуға татыу, сәләмәт һәм актив тормош алып барырға, туғандар менән аралашып йәшәргә кәрәк", - тигән фекерҙә Нәбиуллиндарҙың ғаилә башлығы. Әйткәндәй, уларҙың балалары баш ҡаланың 166-сы Башҡорт балалар баҡсаһына йөрөй һәм туған телендә матур һөйләшә, йыр-бейеүгә маһирҙар.\nКонкурстың икенсе өлөшөндә ғаиләләргә "Квиз, плиз!" тип аталған үҙенсәлекле уйын тәҡдим ителде. Улар ҡыҫҡа ғына ваҡыт эсендә төрлө өлкәләрҙән алынған викторина һорауҙарына яуап бирҙе. Интернет селтәрҙәре аша танылыу яулаған блогер, дауаханала ҡайһы бармаҡтан ҡан алалар, Америка фильмдарының популяр геройҙары һәм артистары кеүек темаларҙан тыш, Башҡортостанға ҡағылышлылары ла яңғыраны. Бында күберәк атай-әсәйҙәр тырышлыҡ һалһа, балалар конкурстың һуңғы һынауы - "Өфө ун йыл үткәс" тигән һүрәт төшөрөүҙә әүҙемлек күрһәтте. Бөтә ғаиләләре менән бергәләп баш ҡалабыҙҙың һәм үҙҙәренең дә киләсәген һүрәтләне конкурсанттар.\nБына ошо тәү ҡарамаҡҡа ябай тойолған, әммә ижади ҡараш талап иткән һынауҙарҙы үтеп, Өфөнөң Дим районынан Шафиҡовтар ғаиләһе еңеү яуланы. Бөтә ғаиләләрҙе лә баш ҡала хакимиәте башлығы Өлфәт Мостафин һәм үҙенең исеменән уның урынбаҫары Рөстәм Ғәзизов тәбрикләне һәм рәхмәт хаттары менән бергә ҡиммәтле бүләктәр тапшырҙы. "Беҙ һигеҙ йыл бергә, һәм бәхетле ғаилә нигеҙендә сабырлыҡ, хеҙмәт, аңлашып йәшәү һәм бер-береңә терәк-таяныс булыу ята, тип иҫәпләйбеҙ, - тине әңгәмәләшкәндә Рәмис Шафиҡов. - Эш беҙҙең ғаиләлә бик мөһим урын алып тора: ҡатыным Маргарита Башҡорт Опера һәм балет театры балеринаһы, бик йыш ҡына гастролдәрҙә йөрөй, ә мин һөнәрем буйынса проектлаусы инженер булып эшләйем. Ҡыҙыбыҙ Дарина ла ике йәш ярым сағынан алып балет менән шөғөлләнә, әсәһе менән "Анюта" спектаклендә бейей. Улыбыҙ Тамерлан каратэға йөрөй, һүрәт төшөрөргә, конструкторҙар төҙөргә, компьютер уйындарын ярата. Ә беҙҙе актив ял итеү төрҙәренә һөйөү берләштерә: ҡышын сана-саңғыла, йәйен велосипедтарҙа йөрөргә яратабыҙ".\n"Йәш ғаилә-2019" конкурсы барышында балаларының киләсәген хәстәрләп йәшәгән маҡсатлы Өфө атай-әсәйҙәренә икенсе күҙлектән баҡтыҡ. Иңдәренә ҙур яуаплылыҡ алып икешәр-өсәр бала тәрбиәләгән, карьера һәм ғаилә араһында алтын урталыҡты һаҡлап ҡалырға ынтылған, еңел булмаған ҡала шарттарында үҙ урындарын тапҡан һәм тырышып донъя көткән йәштәребеҙгә ошо йөктө тартырға ярҙам итер саралар ҙа күрелергә тейешлеге көн кеүек асыҡ. Сөнки беҙҙең бөгөнгөбөҙ һәм киләсәгебеҙ улар ҡулында.\nЯҙылған: 09.12.19 | Ҡаралған: 502


Быйыл республиканың 223 ойошмаһында эш хаҡын түләү буйынса 612 миллион һумлыҡ бурыс ҡайтарылған\nРәсәй статистика мәғлүмәттәренә ҡарағанда, Башҡортостан Волга буйы федераль округында хеҙмәт хаҡын тотҡарлауҙа түбәнге баҫҡысты биләй. Төбәктең Хеҙмәт һәм халыҡты социаль яҡлау министрлығында йыл йомғаҡтары барланды. Быйыл ведомство үҙенең 25 йыллығын билдәләне. Сирек быуат эсендә дәүләт һәм социаль хеҙмәт өлкәһендә министрлыҡ уңышлы һөҙөмтәләргә ирешкән.\nЛенара Иванова, Башҡортостандың хеҙмәт һәм халыҡты социаль яҡлау министры: «Беҙ тәүге тапҡыр йыл йомғаҡтарын барлағанда хеҙмәттәшлек иткән бағыусыларҙы саҡырып рәхмәт белдерергә булдыҡ. Балалар, инвалидтар, пенсионерҙар һәм башҡа социаль яҡлауға мохтаж категория халыҡ менән эш иткәндә партнерҙар финанс ярҙам күрһәтә. Үҙҙәренең иҡтисади хәленә ҡарамай изге эш менән шөғөлләнеүселәр хөрмәткә лайыҡ».


Башҡортостанда иген һәм ҡуҙаҡлы иген культураларын урып йыйыуҙың ҡыҙыу мәле // Иҡтисад | новости башинформ.рф\nБашҡортостанда иген һәм ҡуҙаҡлы иген культураларын урып йыйыуҙың ҡыҙыу мәле\n16:38, 12 августа 2011 Иҡтисад\nРеспублика аграрийҙары өсөн иң ҡыҙыу мәл етте – иген һәм ҡуҙаҡлы иген культураларын урып йыйыуҙың ҡыҙған мәле, һауа шарттары ла ҡулай. Белгестәр әйтеүенсә, ул быйыл иң яҡшы ярҙамсы.\nБашҡортостан Ауыл хужалығы министрлығының матбуғат хеҙмәте хәбәр итеүенсә, республикала уртаса уңыш һәр гектарҙан 20,8 центнер тәшкил итә. Былтыр был күрһәткес 9 центнер ине. Мул уңыш йыйыусылар араһында: Өфө (гектарынан 29,6 центнер), Саҡмағош (28,6) һәм Стәрлетамаҡ (27,9) аграрийҙары. Иген һәм ҡуҙаҡлы иген культуралары 294 мең гектар майҙанда (пландың 18 проценты) урылған, 486 мең тонна ашлыҡ һуғып алынған.\nБынан тыш, төбәк хужалыҡтарында орлоҡто ағыу менән эшкәртеү эштәре бара. Был эште Ейәнсура районында тамамлағандар ҙа инде. Шулай уҡ Ҡариҙел, Нуриман, Көйөргәҙе райондары ла ҡалышмай.\nУжым ашлығын 660 мең гектар майҙанда сәсеү планлаштырылған. 27 район хужалыҡтарында был эшкә тотонғандар инде. Шулай итеп, Көйөргәҙе районында ужым ашлығы 3,2 мең гектар майҙанда сәселгән, был пландың 17 процентын тәшкил итә.\nТеги: ауыл хужалығы, уңыш йыйыу


Сертификатлаштырылған, тимәк сифатлы\nОшо көндәрҙә республиканың Иҡтисади үҫеш һәм сәнәғәт министрлығында үткән "түңәрәк өҫтәл" артында күсемһеҙ милек агентлыҡтары етәкселәре һәм журналистар йыйылды. Сарала ҡатнашыусылар күсемһеҙ милек баҙарында хеҙмәтләндереүҙе сертификатлаштырыу темаһына фекер алышты. Күсемһеҙ милек баҙ арында хеҙмәтләндереүҙе ирекле сертификациялау системаһы күс емһеҙ милек баҙарында ҡатнашыусыларҙың милли профессиональ берләшмәһе - Рәсәйҙең риэлтерҙар гильдияһы - тарафынан 2002 йылда булдырыла. Сертификатлаштырыу системаһын Рәсәйҙә күсемһеҙ милек баҙарының 10 йыллыҡ үҫешенең логик дауам ителеше тип әйтергә мөмкин, сөнки ул лицензиялауҙың элекке системаһында булған барлыҡ яҡшы сифаттарҙы үҙ эсенә ала. Әммә мотлаҡ лицензялауҙан айырмалы рәүештә, сертификатлаштырыу - ирекле акция һәм үҙ эш кимәлен\nбыл стандартҡа тап килә, тимәк ярайһы уҡ юғары тип һанаған\nфирмалар өсөн тәғәйенләнә.\nСертификатлаштырыу системаһы нигеҙен "Риэлтер эшмәкәрлеге. Күсемһеҙ милек баҙарында брокер хеҙмәтләндереүе" милли стандарты тәшкил итә. Милли стандарт талаптары бөтә Рәсәй өсөн бер төрлө, һәм үҙ эшмәкәрлегендә тап килеү билдәһен файҙаланырға теләүсе һәр күсемһеҙ милек агентлығы стандарт талаптарының үтәлешен раҫларға тейеш. Стандарттың нигеҙе - персоналды уҡытыу. Уҡытыуҙың берҙәм программаһы бар, уны тормошҡа ашырыу өсөн махсус уҡыу йорттары аккредитация үтә. Бынан тыш стандарт - риэлтор эшләргә тейеш булған ҡағиҙәләр\nтупланмаһы. Улар документтар менән эшләү, клиенттар һәм фирмалар менән килешеүгә ҡуйылған талаптарға ҡағыла. Клиент алдында гарантия булараҡ, риэлтер компанияларының профессиональ яуаплылығын страховкалау мотлаҡ. Ҡулланыусы\nалдында яуаплылыҡты тәьмин итеү өсөн риэлтер компанияларыны ң профессиональ яуаплылығын страховкалауҙың минималь суммаһы, компания Өфө территорияһында эшләгән осраҡта - бер миллион 200 мең һум, Өфөнән ситтә, әммә Башҡортостан территорияһында булһа - 700 мең һум тәшкил итә. Сертификатлаштырылған фирмалар барыһы ла ентекле эксперт\nтикшереүе үтә һәм йыл һайын стандарт талаптарына тап килеүе\nСертификатлаштырыу системаһы ҡулланыусыға яҡшы һәм ышаныслы күсемһеҙ милек агентлығын һайлау мөмкинселеген бирә. Төп критерий - агентлыҡтың сертификатлаштырыу системаһына тап килеү билдәһе булыуы. Өсмөйөшлө "РС" билдәһе түбәндәгене аңлата: беренсенән, сертификатлаштырыу ф ирмаһында квалификациялы, махсус белемле персонал эшләй. Ике нсенән, был фирманың эшмәкәрлеге бик ышаныслы страховкалау компанияһында страховкаланған. Өсөнсөнән, сертификатлаштырыу агентлығының махсус йыһазландырылған\nофисы, даими адресы бар, тимәк ул билдәһеҙ йүнәлештә ҡапыл ~::` сыҡмаясаҡ. Һәм, дүртенсенән, Сертификатлаштырыу\nорганы эргәһендә бәхәстәрҙе хәл итеү буйынса комиссия эшләй , һәм ҡағиҙә боҙоу осрағы була ҡалһа, быға риэлтер фирмаһы яуаплы, хатта уның сертификаттан мәхрүм ителеүе лә мөмкин, һуңынан уны ҡабаттан алыу бик ҡатмарлы һәм ҡыйбатҡа төшәсәк.\nПрактика күрһәтеүенсә, ғәҙәттә абруйлы һәм баҙарҙа күптә н эшләүсе эре һәм урта фирмалар ғына сертификация ала. Әммә бөгөн сертификация һаҡсыл позицияла тороусы етәкселәрҙе лә\nҡыҙыҡһындыра. Сертификат булыуы конкуренттар алдында өҫтөнлөк, компанияның ышаныслы, тотороҡло һәм профессионалль\nбулыуы тураһында һөйләй. Бөгөн Рәсәйҙә өс йөҙгә яҡын\nБР территорияһында сертификатлаштырыу эшмәкәрлеге менән " Башҡортостан Республикаһының күсемһеҙ милек баҙарында профессиональ ҡатнашыусылар" Ассоциацияһы шөғөлләнә. Бөгөн республикала һигеҙ компания сертификатлаштырылған. Улар барыһы ла етди тикшереү үтеп, милли стандарттың барлыҡ талаптарына ла тап килеүен раҫланы.\nСертификатлаштырылған фирмалар тураһында мәғлүмәт алыу, ш улай уҡ бәхәстәрҙе хәл итеү буйынса комиссияға мөрәжәғәт итеү өсөн 76 - 67 - 16 телефоны буйынса "Башҡортостан Республикаһының күсемһеҙ милек баҙарында профессиональ ҡатнашыусылар" Ассоциацияһының башҡарма дирекцияһына шылтыратырға мөмкин.


Өфөлә ике көн үткәргәндән һуң Алексей Булдаков Мәскәүгә осто, артабан уға Валентин Гафт менән Ҡаҙағстанға юл тотоу,\nунан ҡайтҡас Алла Суриковала киноға төшөүҙәр көтә. Күреүегеҙсә,\nартистың графигы үтә тығыҙ.\n- Бына тағы ла Өфөнө ҡарап өлгөрөп булманы, нимә эшләйһең ! - тип хәйләкәр йылмайып зарлана актер. - Икенсе юлға ҡала инде...\n"Милли һунар үҙенсәлектәрендә" билдәле Михалыч ролен башҡарыусы Алексей Булдаков Өфөгә башҡорт режиссеры Булат Йо соповтың яңы проекты - "МедВеДь" тип исемләнгән тәүге детектив милли сериалда ҡатнашыу өсөн килде. Унда һүҙ беҙҙең\nмилицияның еңел булмаған хеҙмәте хаҡында һүҙ бара. Алексей\nИвановичҡа тәҡдим ителгән ролде бер ҙә беренсе план роле ти п әйтеп булмай.\n- Эйе, күҙ алдына килтерәһегеҙме, дәрәжәмде төшөрҙөләр! - Булдаков "Башинформ" агентлығында йыйылған журналистарға\nкүҙ йөрөтөп сыға. - Хәтерләһәгеҙ, "Антикиллер - 2" фильмынд а мин СОБР генералы ролен башҡарам, бында - полковник. Был персонаж "Милли һунарҙағы" Михалычҡа ла, СОБР генералына ла оҡшамаған. Әммә күп кенә режиссерҙар ассоциация аша фекер йө рөтә, шуға күрә мине саҡырмайҙар - яңы ролдә элекке геройҙарымдың һыны асыҡ булып күҙ алдына баҫыр тип\nҡурҡалар. Хәтер ҡала! Ғөмүмән, мине дәрәжә ҡыҙыҡһындырмай. Кеше, экрандағы шәхес мөһим. Мин артист, һәм минең өсөн иң мөһиме - үҙ геройыма иғтибар йәлеп итеү. "МедВедь" милли\nсериалында минең ролем бәләкәй, ул биш - алты серияла ғына\nкүренә, әммә образдың ышаныслы булыуы, дөрөҫлөккә тап килеүе мөһим.\n- Башта мин Алексей Ивановичты "МедВеДь" сериалында полковник роленә саҡырырға уйламағайным, - тип тауыш бирә сериал режиссеры Булат Йосопов. - Тик һуңынан, роль менән эшләү ваҡытында беҙ ҡапыл уны Булдаковтан башҡа бер кем дә тейешенсә уйнай алмаҫын аңланыҡ. Мин ҙур мөғжизә менән генә уның телефонын эҙләп таптым, шылтыраттым, һәм беҙ килештек. Алексей Булдаков менән эшләүе ауырмы, тигән һорауға ысын\nкүңелдән яуап бирәм - еңел һәм рәхәт. Төшөрөү эштәре ваҡытында Алексей Иванович режиссер ярҙамсыһына әйләнә, шуның менән эште байтаҡҡа еңеләйтә. Уға мин рәхмәт һүҙҙәре\nгенә әйтә алам.\nБулат Йосопов, продюсер Руслан Юлтаев һәм "Башҡортостан" дәүләт телерадиокомпанияһы начальнигы урынбаҫары Фәрит Ғәбитов йөҙөндә төшөрөүсе төркөм әйтеүенсә, сериал тамашасыларға беҙҙең төбәктә наркотиктар таратыу менән шөғөлләнеүсе енәйәтсел төркөмгә ҡаршы көрәшкән тикшереүсе тө ркөмдөң еңел булмаған хеҙмәте тураһында һөйләйәсәк. Сценарийҙа ысынбарлыҡта булған хәлдәр, милицияның ауыр һәм ҡ айһы ваҡытта ғүмергә хәүеф менән янаусы хеҙмәтенән хикәйәләү һәм тарихтар файҙаланыла.\nЙосоповтың фильмында уны нимә ҡыҙыҡһындырҙы, тигән\nһорауға Алексей Булдаков ябай ғына итеп - юҡ, бында аҡсаның\nҡыҫылышы юҡ, тип яуап бирә. Эш башҡала.\n- Беренсе милли сериалда ҡатнашып ҡарау миндә ҡыҙыҡһыныу тыуҙырҙы. Һәм, ҡыуанысҡа ҡаршы, яңылышмағанмын! Булаттың командаһы етеҙ, теүәл һәм үҙ эшен белә. Картинала бөтә донъя\nөсөн мөһим проблемалар ҙа, бурыс, тоғролоҡ кеүек кешелек\nсифаттары ла ҡуҙғатыла. Бынан тыш минең өсөн йәштәр, үҫеп килеүсе быуын мөһим. Ә наркотиктар - кешелекте бөтөүгә, үлемгә этәреүсе ҙур бәлә. Ер йөҙөнән юҡҡа сығабыҙ бит - быны\nнисек йәштәрҙең аңына еткерергә! Улар бит ауырыу балалар\n- Бер ваҡыт миңә Ғәрәп Әмираттарында ял итергә тура килде ,\nунда беҙҙе шәйех үҙе сәләмләне. Бына уларҙа тыуым тотороҡло\nюғары кимәлдә, балалар күберәк булған һайын ғаилә лә бәхетлерәк. Барыһы ла ябай ғына: ғаиләлә бала тыуһа, уның иҫәбенә дәүләт биш мең доллар күсерә. Проценттар аҡрынлап арта бара, баланың 18 йәшкә етеүенә иҫәбендә ярайһы уҡ күләмдә аҡса йыйыла. Ниңә беҙҙә, Рәсәйҙә, шулай түгел! Ҡасанға тиклем үҙ - үҙеңде бөтөрөү сәйәсәте дауам итер!\nБулдаков бала сағынан уҡ актер булырға хәл иткән - был хы ял\nуға көтмәгәндә, осоусы һөнәре тураһындағы хыялдарға алмашҡа\n- Бының менән мин һоҡланғыс артист Андрей Олейниковҡа\nбурыслымын. Хәтеремдә, уның ҡатнашлығында "Ҙур тормош" тигән фильмды ҡарап сыҡҡандан һуң туҡталышта автобус көтөп\nторам. Шунда, картинанан алынған тәьҫораттан арына алмайынса, үҙ - үҙемә артист булырға вәғәҙә бирҙем. Һәм, күреүегеҙсә, үҙ һүҙемдә торҙом.\nАлексей Иванович әлеге ваҡытҡа уның архивында 98 фильм\nйыйылыуы хаҡында һөйләне. Тик бында ул үҙенең бер ҡаҙанышын да күрмәй:\n- Мин эшләгәндең барыһын да йөҙ процент тип алған саҡта, ҡыланмайынса әйтәм, уларҙың ни бары ун проценты иғтибарға лайыҡ. Мин быларҙы ихлас күңелдән һөйләйем. Киләсәктә мин\nБетховенды уйнарға теләр инем. Мине генийҙың фажиғәһе ҡыҙыҡһындыра. Ғүмер буйына Бетховен бер ҡатынды ғына ярата, әммә тойғоһо яуапһыҙ ҡала. Өҫтәүенә бөйөк композитор ғүмер\nаҙағында һаңғыраулана башлай. Әммә ҡолағы ишетмәгән көйө лә үҙенең бөйөк әҫәрҙәрен ижад итеүгә өлгәшә.\nТик хыялдар элеккесә ысынбарлыҡтан алыҫ ҡала. Әлегә\nБулдаковҡа Бетховен ролен тәҡдим иткәндәре юҡ, уның ҡарауы башҡа пландағы тәҡдимдәр менән баш ҡатыралар.\n- Рекламала төшөргә тәҡдимдәр күп булды. Бына, мәҫәлән, тәҡдимдәрҙең береһе - ҡатын - ҡыҙҙар өсөн прокладкалар рекламаһында төшөү - мине бөтөнләй хайран ҡалдырҙы. "Егеттәр , мин һәм ПРОКЛАДКАЛАР! Быны нисек күҙ алдына килтерәһегеҙ һ уң" - тиһәм, ябай ғына, ҡатынығыҙға һатып алаһығыҙ һәм маҡтайһығыҙ, тип аңлаттылар. Юҡ, мин үҙ етештереүселәребеҙҙе\nхуплауҙан баш тартмайым, әлбиттә, әммә ундай уҡ дәрәжәлә түгел бит. Мин рекламаға ҡаршы түгел, әммә ролик минең өсөн дә, тамашасы өсөн дә ҡыҙыҡһыныу тыуҙырырлыҡ булырға тейеш. А ҡса өсөн генә - ризалашмайым.\nАлексей Булдаковтың һүҙҙәренсә, заман киноһында ярайһы уҡ\nҡеүәтле "алға китеш" бар. Әммә актер бөтә Рәсәйҙе тип\nәйтерлек йөрөп сығыуы һәм тамашасылар менән осрашыу ваҡытында йыш ҡына уға беҙҙең үҙебеҙҙең Рәсәй киноһы ҡасан б арлыҡҡа килер, тигән һорау биреүҙәрен белдерҙе. Ә ул нисек\n- Ғөмүмән, минең артист булып китеүемдә театр ҙур роль уйнаны. Кино, минеңсә, - эксплуатация, ә театр - мәктәп. "МедВеДь" сериалына килгәндә, һөҙөмтә тураһында һөйләргә\nяратмайым, сөнки һәр ваҡыт яҡшы килеп сығырмы - юҡмы тип\nшикләнәм. Йыш ҡына үҙемдән ҡәнәғәт ҡалмайым. Был тойғо\nмиңә алға ынтылырға көс бирә. Һәр хәлдә аҙаҡҡы һүҙ тамашасыларҙа ҡала. Сериал экрандарҙа беренсе декабрҙә сыға - шунда күрербеҙ. Персонажым оҡшаһа - тағы саҡырырһығыҙ. Бына миңә "МеДвеДь - 2" лә буласаҡ тип ишара яһанылар...


Илһөйәрлек рухын юғалтмай.\n2012 йылда Раевка 4-се мәктәбендә тәүге район фәнни-ғәмәли конференцияһы уҙҙы, уның маҡсаты 1937 йылда ошо белем усағын тамамлаған Советтар Союзы Геройы Павел Федорович Щербаковтың иҫтәлеген мәңгеләштереү ине. Ике йылдан һуң сара тағы ла юғары статус алып, республика кимәлендә үткәрелә башланы.\nБыйыл был конференция 20 мартта уҙа, ул Башҡортостандың 100 йыллығына, Ленинградтың фашист блокадаһынан тулыһынса азат ителеүенә 75 йыл тулыуға арнала. Сара сиктәрендә уҡыусыларҙың фәнни-ғәмәли конференцияһы, уҡытыусыларҙың методик семинары һәм яттан шиғыр һөйләүселәр конкурсы үткәрелә.\nСиттән тороп үткән этапҡа 1100 уҡыусы ижади эштәре – һүрәттәр, иншалар, видеороликтар тәҡдим итте. VIII “Щербаков уҡыуҙары”нда уҡыусылар рус, башҡорт һәм инглиз телдәрендә фәнни-тикшеренеү эштәрен яҡлаясаҡ.


Мәскәүҙә «ПониМашка» балалар журналы башҡорт халыҡ әкиәттәрен баҫтырып сығарҙы // Мәҙәниәт | новости башинформ.рф\nМәскәүҙә «ПониМашка» балалар журналы башҡорт халыҡ әкиәттәрен баҫтырып сығарҙы\n14:39, 25 сентября 2015 Мәҙәниәт\n«Открытые системы» нәшриәте һәм «ПониМашка» аҙналыҡ балалар журналы «Рәсәй халыҡтары әкиәттәре» проектын башлап ебәрҙе. Ай һайын «ПониМашка» журналының бер һаны һәр төбәктең халыҡ эпосына арналасаҡ.\n«Рәсәй халыҡтары әкиәттәре» проектының төп маҡсаттары — кескәйҙәрҙе халыҡ эпосы, халыҡ ижадының иң яҡшы өлгөләре менән таныштырыу, Рәсәй халыҡтарының ғөрөф-ғәҙәттәре хаҡында бәйән итеү, илебеҙгә ҡыҙыҡһыныуҙы арттырыу.\n25 сентябрҙә «ПониМашка һәм ҡанатлы ат. Башҡорт халыҡ әкиәттәре» тематик һаны һатыуға сыҡты. Башҡортостандың Рәсәй Президенты ҡарамағындағы тулы хоҡуҡлы вәкиллегенең матбуғат хеҙмәте етәксеһе Гөлсәсәк Ханнанова һөйләүенсә, һан Башҡортостан Республикаһы көнөнә арналған. Уны әҙерләүҙә тулы хоҡуҡлы вәкиллек, Башҡортостандың Матбуғат һәм киң мәғлүмәт саралары агентлығы, шулай уҡ «Аҡбуҙат» балалар журналы редакцияһы ярҙам күрһәткән.\nБыл һанда балалар мауыҡтырғыс башҡорт халыҡ әкиәттәрен уҡыясаҡ. Әкиәттәге Аҡбуҙат, геройҙарҙың һәм батырҙарҙың ярҙамсыһы төбәктең мәҙәниәте һәм йолалары менән таныштыра. Кескәйҙәр өсөн фекерләүҙе һәм иғтибарлылыҡты үҫтереүсе ҡыҙыҡлы эштәр, шулай уҡ хикәйәләр, йомаҡтар һәм мәҡәлдәр урын алған. Бынан тыш, балалар үҙ ҡулдары менән бал ҡорто яһай һәм башҡорт телендә бер нисә фразаны ятлап аласаҡ, тип билдәләнеләр «ПониМашка» журналы редакцияһында.\nТеги: балалар журналы,башҡорт әкиәттәре


ГлавнаяБашҡортостан юлдаш телевидениеһы\n«Башҡортостан» дәүләт телерадиокомпанияһы – төбәктең әйҙәүсе компанияһы. Ул республиканың иҡтисади, сәйәси, мәҙәни, фәнни спорт һәм рухи тормошон яҡтырта.\n1927 йылдың 7 ноябрендә Башҡортостандың төрлө мөйөштәрендә: майҙандарҙа, клубтарҙа һәм китапханаларҙа репродукторҙарҙан башҡорт һәм рус телдәрендә «Алло - алло! Өфө һөйләй!» тигән һүҙҙәр яңғырай. Был Өфө радиостанцияһын асыу көнө була. Шулай итеп, республика ҡалаларында һәм ауылдарында Өфөнән радиотапшырыуҙар тыңлау мөмкинлеге барлыҡҡа килә. Тәүге башҡорт радиотапшырыуҙар станцияһы 8 айға яҡын һынау үтә.\n2001 йыл. Декабрҙә БР Президенты М.Ғ. Рәхимовтың «Башҡортостан юлдаш телекоммуникациялары» ААЙ ойоштороу тураһында» Указын тормошҡа ашырыу маҡсатында Башҡортостан Республикаһы «Башҡортостан» телерадиокомпанияһы дәүләт унитар предприятиеһы булдырыла.\n2011 йыл. БЮТ яңы программалары, концепцияһы һәм алып барыусылары булған Башҡортостан юлдаш телевидениеһы тип үҙгәртелә.\nБөгөн Башҡортостан юлдаш телевидениеһы:\n- төрлө жанрҙағы һәм йүнәлештәге 50-нән ашыу тапшырыу (сәйәсәт, иҡтисад, мәҙәниәт һәм сәнғәт, социаль өлкә, күңел асыу һәм интерактив проекттар һ.б.);\n– кино күрһәтеү - Башҡортостан юлдаш телевидениеһы видеотекаһында меңдән ашыу совет киноһы классикаһынан алып донъя кимәлендәге яңы фильмдарға тиклем барыһы ла бар. Башҡортостан юлдаш телевидениеһының 4.5 миллион тамашасыһы араһында Башҡортостанда йәшәүселәр генә түгел, шулай уҡ Татарстан Республикаһы, Свердловск, Силәбе, Ырымбур өлкәһе халҡы ла бар. Республика төп телеканалының юлдаш сигналы таралыу зонаһына Рәсәйҙең Европа өлөшө, Көнсығыш Европа, Скандинавия, Яҡын Көнсығыш, Кавказ, Кавказ аръяғы һәм Урта Азия төбәктәре инә. Республика халҡын Башҡортостан юлдаш телевидениеһын ҡарауға йәлеп итеү маҡсатында Башҡортостан ауылдарында 1Вт - 5кВт ҡеүәтле 4000-дән ашыу телевизион ретранслятор төҙөлгән һәм файҙаланыуға тапшырылған.\nБашҡортостан юлдаш телевидениеһы – дәүләт каналы. Профессионаллек, күп яҡлылыҡ һәм объективлыҡ унда – төп талаптар. Тапшырыуҙар күп булыуға ҡарамаҫтан, улар юғары сифатлы итеп эшләнә. Фәнни-техник прогресс электрон киң элемтә саралары өлкәһенә ҙур яңылыҡтар индерҙе. Был «Башҡортостан» телерадиокомпанияһынан тулыһынса тиерлек техник яңыртыу талап итте. Бөгөн телекомпанияла 30 телевизион журналист комплексы (ТЖК ), 28 видеомонтаж аппараты (АМВ), 4 аппарат-студия блогы (АСБ), 2 күсмә телевизион станция (ПТС), Ғly Way, интерактив тауыш биреү системаһы эшләй. Шулай уҡ аппарат-студия комплексы сафҡа индерелде. «Sachtler» немец компанияһы вәкилдәре фекеренсә, АСК студияһында ҡуйылған заманса программалаусы яҡтыртыу системаһы үҙенең техник характеристикаһы һәм мөмкинлектәре буйынса бик үҙенсәлекле. Аппарат-студия блогына донъя стандарттары кимәлендә информацион тапшырыуҙар эшләү мөмкинлеге биргән яңы цифрлы ҡорамалдар һатып алып ҡуйылды.\n«Салауат Юлаев» хоккей клубы матчтарының тура трансляцияһы – республика телевидениеһындағы иң популяр һәм рейтинглы тапшырыуҙарҙың береһе. Өфө командаһы Рәсәй чемпионатындағы лидер командалар араһында. «Салауат Юлаев» уйындарын йөҙҙәрсә мең көйәрмән ҡарай. Үҙ майҙанындағы һәр матч Башҡортостан юлдаш телевидениеһы тарафынан тура эфирҙа күрһәтелә. TNS Gallup Media мәғлүмәттәре буйынса, ошо телетрансляциялар рейтингы рекорд күрһәткестәр бирә һәм популяр федераль телетапшырыуҙар рейтингыһын уҙып китә, был һәр өсөнсө телетамашасы хоккей ҡарай тигән һүҙ.\nБашҡортостан юлдаш телевидениеһы даими рәүештә бөтә Рәсәй һәм халыҡ-ара телевизион конкурстарҙа һәм фестивалдәрҙә ҡатнаша. «Белое крыло», «Вся Россия», «Серебряный лучник», «Золотой бубен», «Щит России», «Детский экран» конкурстары һәм фестивалдәре дипломдары, премиялары – был телеканал наградаларының тулы исемлеге түгел әле. «Распахнись, душа!» тапшырыуы халыҡ-ара телевизион конкурсында Берләшкән илдәрҙең иң яҡшы тапшырыуы тип танылды. Халыҡ йырсыһы Абдулла Солтанов хаҡында «Свет во тьме» фильмы «Злата Прага» (Чехия) халыҡ-ара телевизион фестивалендә Дагмар һәм Вацлав Гавел Фондының махсус призы менән билдәләнде. Шул уҡ фильм – Болгар милли телевидениеһының махсус призына лайыҡ булыусы, Евразия телефорумы лауреаты. Монте-Карлола (Франция) үткән халыҡ-ара телевизион фестивалдә «Свет во тьме» фильмы жюри тарафынан билдәләнеп, фестиваль видеотекаһына индерелде. «Построим дом для Нины Николаевны», «Действующие лица», «Сокращая расстояния» проекттарына Евразия телеакадемияһы премиялары тапшырылды. «Курай-танец» музыкаль фильмы «Разум XXI век» халыҡ-ара телефестивалендә махсус приз алды - ул иң матур фильм тип табылды. «Солдаты Победы» циклы – «Патриоты России» бөтә Рәсәй конкурсы еңеүсеһе. «Планета Сумган» реалити-шоуы -«Золотая гагара» халыҡ-ара премияһына лайыҡ булыусы. Телеканалдың өс тапшырыуы – «Дело №» журналист тикшереүе, «Лучшие городские дворы» реалити-шоуы һәм балалар өсөн «Косуля» әкиәт-фильмы иң абруйлы ТЭФИ-регион бөтә Рәсәй телевизион премияһы лауреаты.\nХәҙерге көндә республикала «Спутник ҒM» һәм «Юлдаш» мәғлүмәт-музыкаль каналы эшләй. «Юлдаш» радиоһы – реаль ваҡыт режимында алыҫ араларға мәғлүмәт тапшырыу мөмкинлеге ул. «Юлдаш» (башҡорт һәм татар телдәрендә) һәм «Спутник ҒM» (рус телендә) мәғлүмәт-музыкаль каналдары 2000 йылдың 25 сентябрендә ойошторолдо. Улар Башҡортостан ТРК-ның структур бүлектәре булып тора. Республикала, күрше төбәктәрҙең күп өлөшөндә тәүлек әйләнәһенә эшләй. Каналдарҙың маҡсаты - дөйөм кешелек ҡиммәттәрен пропагандалау һәм тыңлаусылар өсөн ыңғай эмоциональ мөхит тыуҙырыу. Эфирҙағы музыка һәм мәғлүмәттең нисбәте 70:30 процент. Тапшырыуҙарҙың тематикаһы төрлө: ҒM-форматында сәйәси һәм иҡтисади яңылыҡтар, йәштәр, әҙәби-нәфис, мәҙәни-күңел асыу проекттары.\n«Спутник ҒM» радиостанцияһы «Радиомания» милли премияһына лайыҡ булды. Алып барыусы Элла Курильская «Иң яҡшы информацион тапшырыу алып барыусыһы» номинацияһы еңеүсеһе. «Тормош һыҙығы» тапшырыуы Волга буйы федераль округында наркотиктарҙың законһыҙ әйләнешенә һәм наркотиктарға ҡаршы пропаганда эшен иң яҡшы яҡтыртыусы киң мәғлүмәт саралары конкурсында еңеү яуланы. «Батискаф» тапшырыуын алып барыусы Галина Пчелина электрон мәғлүмәт саралары хеҙмәткәрҙәренең II Бөтә Рәсәй конкурсында «Грамоталы күҙәтеүсе» номинацияһы лауреаты һәм «Тамашасылар һөйөүе» номинацияһы еңеүсеһе булды.


Башҡортостанда һөт рейтингы төҙөгәндәр\nБашҡортостандың Ауыл хужалығы министрлығында ағымдағы йылдың тәүге ярты йылына төбәк хужалыҡтары араһында һыйырҙарҙың етештереүсәнлегенә йомғаҡ яһалды.\nӨФӨ, 2018 йыл, 26 июль. /«Башинформ» мәғлүмәт агентлығы/.\nЙыл башынан республика хужалыҡтары 357 мең тонна тауар һөтө (эшкәртеүгә ебәрелгән) етештергән. 139 мең һөтлө һыйыр иҫәпләнгән.\nИлеш, Тәтешле, Ауырғазы, Мәләүез, Саҡмағош, Туймазы һәм Өфө райондары хужалыҡтары юғары һауым менән айырылып тора.\nҺыйырҙарҙың күп һөт биреүе буйынса тәүге бишәү иҫәбендә: Ауырғазы районының «Уңыш» ауыл хужалығы предприятиеһы яуаплылығы сикләнгән йәмғиәте (6666 килограмм), Илеш районының «Уңыш» ширҡәте (4808 килограмм), Ауырғазы районының «Салауат» яуаплылығы сикләнгән йәмғиәте (4490), Тәтешле районының «Крупский» ауыл хужалығы предприятиеһы яуаплылығы сикләнгән йәмғиәте (4443) һәм «Агро-Танып» ауыл хужалығы етештереү кооперативы (4392).\nМашина менән һауыу операторҙары араһында 2018 йылдың биш айында иң яҡшы күрһәткестәр Саҡмағош районының «Герой» колхозы» ауыл хужалығы етештереү кооперативынан Рәмил Ситдиҡовта – төркөм буйынса һәр һыйырға һауым 6700 килограмм тәшкил итә. Артабан Илеш районының «Уңыш» ширҡәтенән Әлфиә Фазлыева (6125 килограмм) һәм Миләүшә Гәрәева (5959 килограмм) килә.


27 майҙа Өфөлә пенсия системаһы үҫешенә арналған конференция үтә // Йәмғиәт | новости башинформ.рф\n27 майҙа Өфөлә пенсия системаһы үҫешенә арналған конференция үтә\n11:44, 26 мая 2010 Йәмғиәт\n27 майҙа Өфөнөң Конгресс-холында «Башҡортостан Республикаһының социаль-иҡтисади үҫеше һәм пенсия системаһы» конференцияһы үтәсәк. Уны Пенсия тупланмалары средстволарын инвестициялау буйынса йәмәғәт советы һәм «Пенсионные деньги» журналы мөхәрририәте ойоштора.\nСарала дәүләт структуралары, йәмәғәт ойошмалары һәм бизнес етәкселәре һәм вәкилдәре, шулай уҡ пенсия өлкәһе белгестәре ҡатнаша.\nКонференцияла пенсияны берлектә финанслау дәүләт программаһын ғәмәлгә ашырыу, мотлаҡ пенсия страховкалауы һәм башҡа төрлө мәсьәләләр тикшереләсәк.\nИртәнге сәғәт 11- ҙә башлана.


Эсеп үлеп бөтөрбөҙмө икән?! » «Йәшлек» гәзите | Газета «Йәшлек»\nГазета "Йәшлек" » Махсус биттәр » Эсеп үлеп бөтөрбөҙмө икән?!\n05.02.2016 Эсеп үлеп бөтөрбөҙмө икән?!\nЯңыраҡ ошондай уҡ хәл Магнитогорск ҡалаһында ла була. Бер ҡатын Ҡырымға барып, ял итеп ҡайта. Шатлығы, тәьҫораттары менән уртаҡлашыу өсөн әхирәттәрен ҡунаҡҡа саҡыра. Табын күңелһеҙ тамамлана: хужабикә алкоголь менән ағыуланып, вафат була. Бындай аяныслы хәлдәр тураһында күп һөйләргә мөмкин. Сөнки был ил кимәлендәге проблемаға әйләнде. Мәҫәлән, Иваново өлкәһендә бер ир суррогат араҡы эсеп үлә, танышы ауыр хәлдә дауаханаға эләгә. Суррогат араҡы менән ағыуланыу факттары буйынса Һамар өлкәһендә енәйәт эше асылған. 2015 йылдың 10 декабрендә Орск ҡалаһы дауаханаһында 22 йәшлек егет метанол менән ағыуланыу һөҙөмтәһендә үлә. Тикшереү органдары асыҡлауынса, дүрт егет ҡулдан “виски” алып эсә. Хәлдәре насарая башлағас, дауаханаға мөрәжәғәт итәләр. Рәсәй Федерацияһы Тәфтиш комитетының Ырымбур өлкәһе буйынса идаралығы хеҙмәткәрҙәре РФ Енәйәт кодексының 238-се статьяһының 2-се бүлегенең “в” пункты буйынса енәйәт эше ҡуҙғатҡан. Тикшереү ваҡытында “виски” һатҡан 20 йәшлек егеткә өй һағы билдәләнгән. Өҫтәмә тикшереүҙәр ваҡытында тағы ла өс кеше ҡулға алынған. Тентеү ваҡытында уларҙың береһендә 300 шешә суррогат алкоголь табылған.\nКүп осраҡта, йыш эскән кеше үлеп ҡалһа, “эсеп үлгән” тигән һығымта яһау менән генә сикләнәбеҙ. Уның ниндәй араҡы эскәнен, ағыулымы-юҡмы, кемдән алғаны тураһында һорашып та тормайбыҙ. Эскеселәр йәки “запой” менән яфаланғандар нимә етте шуны эсә. Әлбиттә, уларҙы эсемлектең сифаты, етештереүсеһе ҡыҙыҡһындырмай, эсергә булһа, еткән. Самаһыҙ эсеү арҡаһында инвалидҡа әйләнеүселәр, күреү һәләтен юғалтыусылар ҙа күп. Ҡулланыусыларҙың хоҡуҡтарын яҡлау һәм кеше именлеге өлкәһендә күҙәтеү буйынса федераль хеҙмәттең Башҡортостан Республикаһы буйынса идаралығынан хәбәр итеүҙәренсә, 2015 йылдың 11 айында Башҡортостанда 1500-ҙән ашыу алкоголь менән ағыуланыу осрағы теркәлгән. Шуларҙың 19-ы – үҫмерҙәр. 163 кеше алкоголь менән ағыуланып үлгән. Былтыр республикала составында спирт булған аҙыҡ-түлек менән ағыуланыу күрһәткесе 100 мең кешегә 37,7 кеше тура килгән, ә 2014 йылдың 11 айында ошо уҡ һан 37,3-кә тиң булған. 10 административ биләмәлә был һан республика кимәленән дә юғары: Дүртөйлө ҡалаһында – 13,2, Стәрлетамаҡ ҡалаһында һәм Дүртөйлө районында – 3,5 – 5,5, Сибай, Туймазы, Яңауыл ҡалаларында һәм Яңауыл районында – 1,6 – 2,4, Өфө ҡалаһы һәм Өфө районында 1,2 тапҡырға күберәк. “Башинформ” агентлығының 2015 йылдың 12 сентябрендәге мәғлүмәте буйынса, 2013 – 2014 йылдарҙа алкоголь менән ағыуланыу һөҙөмтәһендә 33 бала һәләк булған (2013 йылда – 19, 2014 йылда – 14 осраҡ). Был хаҡта Башҡортостан Республикаһы Һаулыҡ һаҡлау министрлығының штаттан тыш баш токсикологы Гүзәл Биктимерова Айыҡ көнгә арналған “түңәрәк өҫтәл”дә хәбәр иткән. Республикала йыл һайын алкоголь һәм суррогат эсемлектәр менән көслө ағыуланыу һөҙөмтәһендә 13 – 18 мең кеше һәләк була.\n“Стационарҙарҙа 23,5 мең кеше дауаланыу үтә. Бер кешегә йылына уртаса 7 – 9 литр араҡы тура килә”, – тип билдәләй Республика наркология диспансерының баш табибы урынбаҫары Илдар Гәрәев. Уның һүҙҙәренсә, әлеге ваҡытта республиканың наркология хеҙмәтендә дауаланыу өсөн 1142 койка-урын булдырылған, улар муниципаль берәмектәрҙәге медицина ойошмалары базаһында урынлашҡан. Унда дауаланыусылар дәүләт гарантиялары буйынса бушлай махсус ярҙам ала. Дәүләт медицина учреждениеларында урынлашҡан наркология койкалары һаны буйынса Башҡортостан Рәсәйҙә икенсе урында тора. Был һандарға ышанғы ла килмәй... Әммә тирә-яҡта милләттәштәребеҙҙең араҡыға сумып эсеп йөрөгәнен күреп, күмәген бергә йыйһаң, шул сама килеп сыға ла инде, тигән тормош ысынбарлығына ҡайтаһың. Һәр ауыл, ҡала буйлап һанай китһәң, был һан тағы ла артып китәсәк.\nСуррогат араҡыға ҡаршы ҡайҙа һәм нисек көрәшәләр?\nБыл йәһәттән Татарстандың баш ҡалаһы Ҡазанда “ҡыҙыу линия” асҡандар. Хәҙер граждандарҙан шикле урындар тураһында мәғлүмәт килеп тора. Мәғлүмәт тәртип һаҡлау органдарына тапшырыла. Ҡайһы саҡта шылтыратыуҙар буйынса тикшереү ҙур енәйәтсел төркөмдөң эшен фашлауға ла килтерә икән. Мәҫәлән, бер гаражды тентеү ваҡытында полиция хеҙмәткәрҙәре 2000-гә яҡын әҙер продукцияны, биш литрлыҡ һауыттарға ҡойолған 95 литр спирт һәм коньякты тартып ала. Енәйәтсел төркөм ике йылға яҡын суррогат араҡы етештереү менән шөғөлләнгән. Етештереү ысулы ла ябай: гаражда урынлашҡан цехтарҙа продукцияны шешәләргә ҡойоп, ялған акциз маркаһы, этикетка йәбештереп, келәттәргә тараталар, тик ҙур партиялар менән генә һаталар. Алыусылар ышаныслы кешеләре булған. Хаҡы бик түбән булыуға бәйле, тауар тиҙ генә таралған. Хоҡуҡ һаҡлау органы вәкиле белдереүенсә, ысын коньяктың хаҡы 10 мең һум самаһы, ә ялған етештереүселәр уны 200 һумға һата. Төрлө алкоголь продукцияһының быяла һауыттарын шешә ҡабул итеү пункттарында йыйғандар. Спирт менән һыуҙы ҡушыуҙан барлыҡҡа килгән спиртлы шыйыҡсаны шешәләргә ҡойғандар. Бүрәт Республикаһында алкоголь менән сауҙа иткән магазиндарҙы тикшергәндәр. 2015 йылда ваҡлап һатыу иткән сауҙа нөктәләрендә 27 закон боҙоу осрағы теркәлгән. Йәмәғәт туҡланыуы менән шөғөлләнгән 89 ойошманы тикшереү һөҙөмтәһендә етешһеҙлектәрҙең 36,6 проценты асыҡланған. Тикшереү ваҡытында 86 төр алкоголь продукцияһының, шул иҫәптән ике сит илдән килтерелгән тауарҙың сифатын тикшергәндәр. Лаборатор тикшереү һөҙөмтәһендә бер һыра сортының норматив документтар талабына яуап бирмәүе асыҡлана. Санитар талаптар буйынса законды үтәмәгән предприятиеның эшмәкәрлеген 90 тәүлеккә туҡтатҡандар. Асыҡланған етешһеҙлектәр буйынса бөтәһе 451 300 һумлыҡ 49 административ штраф һалынған. Шулай уҡ ҡулланыу ваҡыты үткән 20 партия шарап һәм 73 литр һыра әйләнештән алынған. Былтыр Бүрәт Республикаһында сауҙа нөктәләренән һатып алынған эсемлектәр һәм йәмәғәт туҡланыуы учреждениеларында алкоголь менән ағыуланыу осрағы булмаған. Әммә ҡулдан алған контрафакт араҡы менән ағыуланыу буйынса 589 осраҡ теркәлгән, 24,6 проценты ағыуланып үлгән. 2014 йылда иһә 814 кеше ағыуланған. Былтыр 11 айҙа 70 тикшереү сараһы үткәреү республикала хәлдең ыңғай яҡҡа үҙгәреүенә булышлыҡ иткән. Әммә интернет селтәре аша алкоголь эсемлектәре алып эсеүселәр араһында ағыуланыусылар күбәйгән.\nБеҙҙең республикала ялған араҡы һатыуға ҡаршы эш алып барыла. “Айыҡ ауыл” акцияһы үткәрелә. Был сарала ҡатнашҡан ауылдар ыңғай һөҙөмтәләргә ирешә. Акцияға ҡушылған Рысыҡай ауылындағы бер йыл эсендәге үҙгәрештәр матур тормошҡа ынтылған һәр кемде ҡыуандырҙы. Ауылдың битараф булмаған кешеләре тағы ла ошо акцияға ҡушылыу теләген белдерҙе. Башҡа ауылдар халҡы ла ҡушылып ҡараны, әммә тейешле маҡсатҡа ирешә алмай, ҡул һелтәне. Башҡортостан Республикаһы Дәүләт Йыйылышы –Ҡоролтай ҙа был йәһәттән әүҙем эшмәкәрлек алып бара. “Башҡортостан Республикаһында этил спирты, алкоголь һәм составында спирт булған продукцияны етештереү һәм әйләнеше өлкәһендә эшмәкәрлекте көйләү тураһында”ғы БР Законына үҙгәрештәр индереп, камиллаштырып тора. Был үҙгәрештәр республиканың муниципаль берәмектәренең вәкәләтле органдарына мөрәжәғәт итеү нигеҙендә Башҡортостан Республикаһының айырым бер тораҡ пункттары биләмәләрендә алкоголь продукцияһын һатыуҙы тыйыу мөмкинлеген бирә. Был йәһәттән Күгәрсен районындағы Ялсы ауыл хакимиәтендә эш башлағандар ҙа инде. Ил төкөрһә, күл була, тигәндәй, уларҙың күмәкләп эш алып барыуы ыңғай һөҙөмтә дә бирә.\nҠайһы берәүҙәр, бындай тыйыуҙар йәшерен рәүештә һатыу итеүселәргә юл аса, тип белдерҙе. Был иһә депутаттарға, өйҙән араҡы, спиртлы эсемлектәр, “фанфуриктар”, көмөшкә менән һатыу иткәндәргә ҡарата тағы ла ҡатыраҡ закон ҡабул итергә кәрәк, тигән тәҡдим менән сығыу мәсьәләһен күтәрә. Ундайҙарға бәләкәй штрафтар тәьҫир итмәй. Шуға ла законһыҙ сауҙа итеү, рөхсәтһеҙ эшҡыуарлыҡ менән шөғөлләнгәндәре өсөн өҫтәмә рәүештә ҙур күләмдә штраф һалыу, административ йәиһә енәйәт яуаплылығына тарттырыу, ә инде унан һатып алған продукцияны файҙаланыу һөҙөмтәһендә кеше һәләк булһа, төрмәгә ултыртыу тураһында закон ҡабул итергә кәрәк. Ошондай ҡаты саралар ҡулланғанда ғына беҙҙә тәртип буласаҡ. Миңә кеше үлтереү буйынса енәйәт эшен ҡараған судтарҙа ҡатнашырға тура килә. Енәйәттәрҙең күбеһе эскән килеш ҡылына. Ғәйепләнеүсе енәйәт ваҡиғаһын һүрәтләгән саҡта: “А.-ның өйөнән араҡы һатып алдым”, “ул К.-нан көмөшкә алып килде”, – тип һөйләй. Енәйәтсе кеше үлтергән өсөн тейешле язаһын ала, ә бына енәйәт эшендә исеме яңғыраған, өйөнән спиртлы эсемлек менән сауҙа иткән кеше бер ниндәй ҙә яуаплылыҡҡа тарттырылмай ҡала. Был да дөрөҫ түгел. Енәйәтсегә булышлыҡ иткән өсөн ул да яуаплылыҡҡа тарттырылырға тейеш. Шулай уҡ ялған араҡы алып, өйҙән һатыу итеүселәр ҙә, ауылдарҙа магазин кәштәләре аҫтынан һатҡандар ҙа закон алдына баҫырға тейеш, сөнки улар күрәләтә һаулыҡҡа зыян килтерә, кеше ғүмерен хәүеф аҫтына ҡуя. Ҡайһы бер әҙәмдәрҙең ҡомһоҙлоғо саманан ашып китә. Мәҫәлән, ҡалала спиртлы эсемлектәр менән һатыу хоҡуғы булған магазинда араҡы менән бер рәттән, кәштә аҫтынан “фанфурик” сығарып һатып торғандары аңлашылмай. Ә бит күптәр сифатлы араҡыны алмай, нәҡ ошо “фанфурик”ка алдана. Теге эсеп үлде, был эсеп йөрөй, тигән хәбәрҙе ишетеп, үҙ-ара һөйләшеп ултырғанда: “Ҡасан был хәл туҡтар икән? Ҡасан эскеселәр бөтөр икән?” – тигән һорау биргәйнем. “Үлеп бөтмәйенсә, туҡтамаҫтар”, – тине әңгәмәсем. Ысынлап та, бер көн килеп үлеп бөтөрбөҙмө икән?! Булыр ҙа, әгәр ҙә араҡы менән дуҫ булһаҡ...\nЯлған араҡыны нисек асыҡларға?\nЫсын виски менән ялғанды айырыуы ҡыйын түгел. Этикеткаһына иғтибар итергә кәрәк, ул тигеҙ йәбештерелергә тейеш, шулай уҡ акциз маркаһы ла. Ялған продукцияның яҙыуҙары һәм һандары уҡылмай тиерлек. Легаль булмаған продукцияны интернет аша тараталар. Уларҙың хаҡы ла магазиндағыға ҡарағанда арзаныраҡ. Хәҙер сифатһыҙ алкоголде барҙарҙа һәм кафеларҙа алырға була. Ҡайһы берәүҙәр, канистр һауытындағы спирт менән һыуҙы ҡатнаштырып, шешәгә ҡойоп, сифатлы араҡы, тип тәҡдим итә. Этил спиртына төрлө төҫ биреүсе буяу һәм тәм биргестәр (ароматизаторҙар) өҫтәп, коньяк төҫөнә индереп һаталар. Метил спирты менән эсемлек әҙерләгәндәр бар, был бик насар һөҙөмтәгә килтерә.\n2015 йылдың 29 июнендә ҡабул ителгән 182-се Федераль законға ярашлы, магазин, йәмәғәт туҡланыуы өсөн алкоголь продукцияһын ваҡлап, күмәртәләп һатыу һәм алыуға бәйле яңы ҡағиҙәләр индерелде. Яңы закон буйынса 2016 йылдың 1 ғинуарынан алкоголле продукция әйләнешен көйләгән Берҙәм дәүләт автоматлаштырылған мәғлүмәт системаһы (ЕГАИС) эшләй башланы. Был система алкоголь эсемлектәр етештереү һәм уларҙың әйләнешендә тулы, дөрөҫ иҫәп алып барыуҙы тәьмин итеү, контрафакт эсемлектәрҙе һатыуға юл ҡуймау маҡсатында индерелә. Бәлки, был закон магазиндарҙа тик юғары сифатлы спиртлы эсемлектәр һатыуға булышлыҡ итер.


ЭШТӘР ДАУАМ ИТӘСӘК\nОшо көндәрҙә Сибай ҡалаһында Мәскәү ҡалаһынан Рәсәй Федерацияһының кеше хоҡуҡтары буйынса советы эксперттары Григорий Куксин һәм Иван Семенов эшләне. Улар карьер борттарын күҙәтеп, мәғдән ҡалдыҡтарын тикшерҙе, урындағы экологик хәлде һәм Учалы тау-байыҡтырыу комбинатының Сибай филиалы янғын эҙемтәләрен бөтөрөү буйынса башҡарған эштәрен баһаланы. —Беҙ был юлы коллегам—янғын һағы проекты хеҙмәткәре, һыуға бәйле эштәр буйынса белгес Иван Семенов менән бергәләп эшләнек. Ҡыш килгәнебеҙҙә вәғәҙә итеүебеҙсә, карьерҙа янған мәғдән ҡалдыҡтарына бәйле киҫкен хәлде күҙ уңынан ысҡындырманыҡ. Әле беҙҙе Сибай ҡалаһы хакимиәте башлығы Р.Ә.Афзалов хәлде баһаларға һәм янғынды туҡтатыуҙы тиҙләтеү ысулдарын барларға саҡырҙы,—тине Григорий Куксин, журналистар менән аралашҡанда.\nОшо көндәрҙә Сибай ҡалаһында Мәскәү ҡалаһынан Рәсәй Федерацияһының кеше хоҡуҡтары буйынса советы эксперттары Григорий Куксин һәм Иван Семенов эшләне. Улар карьер борттарын күҙәтеп, мәғдән ҡалдыҡтарын тикшерҙе, урындағы экологик хәлде һәм Учалы тау-байыҡтырыу комбинатының Сибай филиалы янғын эҙемтәләрен бөтөрөү буйынса башҡарған эштәрен баһаланы.\n—Беҙ был юлы коллегам—янғын һағы проекты хеҙмәткәре, һыуға бәйле эштәр буйынса белгес Иван Семенов менән бергәләп эшләнек. Ҡыш килгәнебеҙҙә вәғәҙә итеүебеҙсә, карьерҙа янған мәғдән ҡалдыҡтарына бәйле киҫкен хәлде күҙ уңынан ысҡындырманыҡ. Әле беҙҙе Сибай ҡалаһы хакимиәте башлығы Р.Ә.Афзалов хәлде баһаларға һәм янғынды туҡтатыуҙы тиҙләтеү ысулдарын барларға саҡырҙы,—тине Григорий Куксин, журналистар менән аралашҡанда.\nЭксперттарҙың сибайҙар өсөн ҡыуаныслы хәбәрҙәре бар. Беренсенән, улар бында эшләгән ваҡытта һауала көкөрт һөрөмө газы норманан ашмауын теркәгән. Рәсми мәғлүмәттәр буйынса ла, һуңғы арала атмосферала көкөрт диоксиды күҙәтелмәй. Был, әлбиттә, хәлде тотороҡландырыу маҡсатында башҡарылған эштәрҙең һөҙөмтәле булыуын күрһәтә. Карьер төбө һыу аҫтында ҡалған, хатта унда һыу ята. Мәғдән ҡалдыҡтары янған урындар әҙәйгән. Киләсәктә был тәңгәлдә эштәр дауам итәсәк.\nӘммә артыҡ ҡыуанырға ла ярамай. Әлеге мәлдә ятҡылыҡтың көньяҡ бортында ла, төньяғында ла бер нисә урында быҫҡып янған ерҙәр бар. Көньяҡ ярҙа янған урыны өҫтәрәк, сөнки тап шул ерҙә температура уртаса 130 градусҡа тиклем барып етә. Төньяҡ бортта температура 50-70 градус тирәһендә тирбәлә. Янғын урындары өҫтә булғанлыҡтан, унда һыу кимәле барып етмәйәсәк. Шуға ла уларҙы башҡаса төрлө ысулдар менән һүндереү саралары ҡарала. Комбинат, ҡала, республика етәкселеге был юҫыҡта килешеп эшләүен дауам итә. Эшмәкәрлектәрен асыҡ итеп, халыҡты экологик хәл менән даими таныштырып барыуҙы төп маҡсат итеп алғандар. Әлегә ҡала хакимиәте, «Сибай, дыши!» төркөмө әүҙемселәре көн дауамында бер нисә тапҡыр атмосфера торошон үҙ приборҙары ярҙамында үлсәүҙәрен дауам итә. Шулай ҙа эксперттар карьерға яҡын арала контролләүҙең автоматик станцияһы ҡуйыу яҡлы.\nКүптәр ҡалала көкөрт кенә түгел, азот диоксиды, хлор еҫе сығыуына зарлана. Баш ҡала эксперттарының тикшеренеүҙәре һауа миҡдарында уларҙың барлығын теркәмәгән.


“Ҡайҙа һеҙ, ҡайҙа һеҙ, Әбйәлилдең күлдәре, Йылайыр урмандары…” » «Йәшлек» гәзите | Газета "Йэшлек"\nГазета "Йәшлек" » Яңылыҡтар архивы » Конкурстар » “Ҡайҙа һеҙ, ҡайҙа һеҙ, Әбйәлилдең күлдәре, Йылайыр урмандары…”\n28.02.2014 “Ҡайҙа һеҙ, ҡайҙа һеҙ, Әбйәлилдең күлдәре, Йылайыр урмандары…”\nКВН-ға барыр алдынан ошондай һөйләшеү булғайны.\n– Мин бармайым. Үткәндәге уйын оҡшаманы.\n– Ә мин барам. Сөнки башҡорт КВН-ы берәү генә.\nЭйе, балалар өсөн үткәрелгәненән тыш, башҡорт КВН-ы берәү генә – Башҡорт Асыҡ КВН Лигаһы. Шуға ҡарамаҫтан, беҙҙең бәхеткә күрә, уйындарҙы тәғәйен йышлыҡ менән, ваҡытында уҙғарып торалар. Бына әле быйылғы миҙгелдең беренсе һәм икенсе ярымфиналы уҙҙы. Сибайҙан “Еңмештәр”, Ейәнсуранан “Бытбылдыҡтар”, Өфөнән “Өтөр” һәм Әбйәлилдән “Тетрис”, Учалынан “Кәкре сүкеш”, Стәрлетамаҡтан “Страйк”, БДПУ-нан “Хыялыйҙар” командалары ҡатнашты.\nӘбйәлилдәрҙең командаһы Лига уйындарында быйыл ғына килеп сыҡты. Исемдәре лә ҡыҙыҡ бит әле – “Тетрис”. Капитандарына һорау бирмәйенсә булдыра алманым.\n– “Тетрис” бала саҡтың яратҡан уйынсығы ғына түгел. Күптәр шулай аңлай. Беҙҙең команда төрлө ваҡытта уйнаған төрлө командаларҙың вәкилдәренән төҙөлгән. “Тетрис” уйынындағы деталдәр кеүек, – тип аңлатты миңә Денис Харисов.\nӘбйәлилдә КВН үҫешкән инде ул. Асҡарҙа хатта төбәк-ара ярыштар ҙа уҙа – рус телендә Урал аръяғы лигаһы эшләй.\n“Өтөр” команда булараҡ яңыраҡ барлыҡҡа килһә лә, ундағы ике артист егет – Рәмил Ғафаров менән Азат Низаметдинов шаяндар һәм тапҡырҙар уйынында мәктәп йылдарынан бирле ҡатнаша. Әйткәндәй, ярымфиналға улар мөғжизә менән генә килеп эләкте – 0,14 балл хәҙерҙән үк улар иҫәбендә. Был уйынға һайлап алыу барышында шундай шарт менән үттеләр.\nСибайҙан килгән “Еңмештәр”, ысынлап та, еңмеш булып сыҡты. Үткән миҙгелде “Өмөт” номинацияһы менән тамамлаһалар, быйыл мотлаҡ еңергә тип килгәндәр. Шулай ти капитандары Шамил Солтанов.\nБылтырғы миҙгел еңеүселәре – Ейәнсура “Бытбылдыҡтар”ын тамашасы барыһынан да нығыраҡ алҡышланы. Шаяртыуҙары күбеһенсә сәхнә өсөн генә яраҡлы булһа ла, был өс егет халыҡ һөйөүен яулап өлгөргән.\nИң көслө командаларҙың береһе – “Кәкре сүкеш”. Хәйер, уны команда тип атауы ла ҡыйын – бер генә кешенән тора. Фидан Килмөхәмәтовтың шаяртыуҙарын ғына ҡарар өсөн Милли йәштәр театрына килгән кешеләр булды тиһәм дә, хаталанмаҫмын. Үткер ҙә, ҡайһы саҡ һағышлы ла юморҙан торған сығыштары үҙенең сәхнә оҫталығы, мимика, ҡыланыштары менән бергә иҫ киткес тамашаға әйләнә. Башҡорт дәүләт педагогия университетының тик ҡыҙҙарҙан торған “Хыялыйҙар” командаһы – быйылғы миҙгелдә берҙән-бер ҡатын-ҡыҙ командаһы. Шуға ҡарамаҫтан, әлегә лайыҡлы сығыштары менән ҡыуандырып килделәр. Башҡорт дәүләт университетының Стәрлетамаҡ филиалынан “Страйк” командаһы – ярымфинал уйындарында ҡатнашҡандар араһында иң тәжрибәлеһе. Улар иҫәбендә ҙур еңеүҙәр ҙә бар.\nБаймаҡтан бер команда ҡатнашырға тейеш ине лә баһа? Ҡайҙа һуң улар? Баҡһаң, ҡағиҙәләрҙе боҙған өсөн ярымфиналдан төшөп ҡалғандар икән. Лиганың профессиональ кимәлдә эш йөрөтөүе һөйөндөрә, тимәк, уйындарҙың сифаты артҡандан-артасаҡ.\nШулай итеп, әҙәби миҙгел дауам итә. Беренсе һынау – “Нимә, көтмәгәйнегеҙме?” темаһына визитка. Беренсе булып сибайҙар сығыш яһаны, минең ҡарамаҡҡа, иң уңышлыһы уларҙыҡы булды. “Өтөр” командаһының селтәр маркетингы, ғаилә темаларына шаяртыуҙары оҡшаны. “Тетрис” Украинала булып үткән һуңғы ваҡиғаларға ҡағылды.\nИкенсе һынау – разминка, йәғни һорауҙарға тапҡыр яуаптар биреү. Был тур иң ауыры. Сөнки уға алдан әҙерләнеп булмай, яуапты ла ҡыҫҡа ғына ваҡытта табырға кәрәк. Ысын мәҙәк оҫталары һынаша. Һорауҙар 8 Март байрамына, Олимпиадаға, йылҡы йылына ҡағылышлы булды. Яуаптар артыҡ һөйөндөрмәһә лә, өмөт уятты.\nИң ҡыҙыҡлы тур – стэм. Ул, “Кисәге – бөгөнгө күҙлектән” тип аталып, әҙәби әҫәр сюжетына ҡоролорға тейеш ине. “Бытбылдыҡ” сәхнәгә сығыу менән:\n– Беҙ әкиәттәрҙе “борон-борон заманда йәшәгән ти…” тип башлайбыҙ, ә шул ваҡытта йәшәгән кешеләр “кисә булды был хәл” тип башлайҙармы икән? – тип көлдөрҙө. Уларҙың сығышы Шекспирҙың әҫәрҙәренә арналғайны. Отелло, Ромео һәм Джульеттаның Бөрйәндәге мажараларын бик йәнле итеп һүрәтләп бирҙеләр.\n“Минең мөхәббәтем Олимпиада уты һымаҡ түгел, бер ваҡытта ла һүнмәйәсәк!”, “Минең мөхәббәтем Премьер-министр һымаҡ йоҡламай!” – Ромео менән Отелло ҡыҙға мөхәббәтен белдергәндә зал рәхәтләнеп көлдө. “Тетрис” командаһының сығышы “Әбйәлил” әкиәтен үҙенсәлекле сәхнәләштереүгә ҡоролдо. “Яҡтыкүлдә башҡорттар йәшәгәндә булған, ти, ошондай хәл…” – тип башлап китте улар. Райондың тәбиғәт байлыҡтары һатылыуын, ерҙәре башҡа милләт вәкилдәре ҡулына күсеүен әллә нисә быуат алдан “фараз” итте егеттәр. “Өтөр” Шерлок Холмсты һәм доктор Ватсонды башҡорт ерлегенә күсереп, Башҡортостан Президенты менән осраштырһа, Сибай егеттәре һәм БДПУ ҡыҙҙары “Урал батыр” әкиәтен үҙҙәренсә йәнләндерҙе.\nСтәрлеләр яҡташыбыҙ Сергей Аксаковтың “Ал сәскә” әкиәтен сәхнәгә сығарҙы. “Кәкре сүкеш”тән тамашасы айырыуса ҡыҙыҡлы сәхнәләштереү көтә ине. Фидан өмөттө аҡланы, уның А. Пушкиндың “Евгений Онегин” әҫәрен башҡортса көлкөлө тәржемәһе барыһына ла оҡшаны. Фидандың оҫталығы Башҡорт Асыҡ КВН Лигаһы кимәлен күптән үткән – уның хатта махсус төшөрөп ҡалдырған һүҙҙәрен дә аңлап ултыраһың.\nҺуңғы һынау – “Нисек барһың, тик шулай бул!” тип аталған музыкаль бәйге. “Еңмештәр” Сибай – Өфө юлдарын, КВН-ға килеп еткәнсе кисергән мажараларын йыр аша бәйән итте. Билдәле Рәсәй командаһы “Камызяктар” стилендәге йыр уңышлы ғына килеп сыҡты. Йырлай белмәйбеҙ, тип баш тартҡан Өфө егеттәре лә көлкөлө йырҙары менән тамашасыны ҡыуандырҙы. Иң ҡыҙығы өс кешенән торған “Бытбылдыҡтар”ҙың номеры булды. Заһир Зәйнетдинов, гитараһын ҡулына алғас:\n– Беҙгә сығыш яһауы ҡыйын буласаҡ, Илгиздең тауышы – бас, минеке – тенор, ә Марселдеке – сәрелдәк, – тип шаяртты.\n“Ҡайҙа һеҙ, ҡайҙа һеҙ,\n“Кәкре сүкеш” был һынауҙа ла талантлы сәхнә оҫтаһы булыуын иҫбат итте: синтезаторҙа үҙе уйнап, һәр ваҡыттағыса, көлкөлө текстары менән алҡыштарға күмелде.\n“Һин һорама, хәлең нисек, тиеп...\nХәмитов һайлауҙарҙа ҡатнаша”.\nМузыкаль бәйгелә “Страйк” командаһы айырылып торҙо. Уларҙың республика башлығы тураһындағы йыры – ярымфиналдың иң көслө номеры. Ғөмүмән, һуңғы ике уйын сәйәсәткә ҡағылышлы шаяртыуҙарға бай булыуы, егет-ҡыҙҙарҙың үҙ позицияһын юмор аша бирә белеүе менән һөйөндөрҙө.\nУйындың фавориттары, һис шикһеҙ, “Бытбылдыҡтар” һәм “Кәкре сүкеш” ине. Ярымфинал һөҙөмтәһе буйынса финалда “Бытбылдыҡтар”ҙы, “Еңмештәр”ҙе, “Кәкре сүкеш” һәм “Страйк”ты күрәсәкбеҙ.\nБашҡорт Асыҡ КВН Лигаһы етәксеһе Урал Кәримов ҡәнәғәт. Алға үҫеш бар, тип билдәләп үтте ул. Алдан уҡ мәрәйҙәрен кәметеп алған “Өтөр” командаһы ла өмөтлө булыуын иҫбатланы.\nНимә-нимә, ә миңә КВН-дағы үҙенсәлекле мөхит оҡшай. Үҙеңә оҡшаған команда өсөн янаһың, уңышлы шаяртыуҙарға тыйылмайынса рәхәтләнеп көләһең. Юҡ, тулыһынса аңлатып булмай икән кисерештәрҙе. Бының өсөн бер тапҡыр булһа ла КВН-да булырға кәрәк.\n“Еңмештәр” Йәншишмәне тапҡандан һуң тереһыуҙы үҙҙәре эсмәй, башҡорт КВН-ына һипкәйне. Тәпәй баҫҡан шаяндар һәм тапҡырҙар Лигаһына үҫеп етеп, Рәсәй киңлектәрен яулауҙарын теләйбеҙ. КВН-ға беҙҙең мөхәббәт Олимпия уты һымаҡ түгел.


Мультиварка - уңайлы әйбер » "Йәшлек" гәзите\nГазета "Йәшлек" » Новости » Мәғариф » Мультиварка - уңайлы әйбер\nМультиварка бала аҙыҡтарын бешереү өсөн дә уңайлы. Бында бешкән аҙыҡ барлыҡ файҙалы микроэлементты һәм витаминды һаҡлай. Артыҡ майларға ла кәрәкмәй, аш-һыу ҡоро түгел, ә һутлы булып бешә. Майҙы аҙыҡ бешеп сыҡҡас өҫтәргә мөмкин.\nМультиваркала балалар өсөн рецептарға килгәндә, ул йәш баланы ашата башлағанда кәрәк булған иҙмәләр әҙерләргә бик ҡулай. Бала пюреһы өсөн төрлө йәшелсәне парҙа бешереп алырға һәм иҙеп бирергә генә кәрәк. Шулай уҡ мультиварка ҡаҙаны, микро тулҡынлы мейестән айырмалы рәүештә, төрлө яҡлап йылытыла, магазиндан алынған пюрены банкаһында көйө йылытырға уйлаһағыҙ, бының өсөн дә уңайлы. Бала үҫә килә бутҡа, тәбиғи йогурт, аш, гарнир, парҙа ит йәки балыҡ, омлет, эремсек запеканкаһы, һурпа, компот, бисквит һәм башҡа төрлө аҙыҡ әҙерләй алаһығыҙ. Был техниканың фунциялары күп, ул һеҙгә плитаны, мейесте, пароварканы, хатта фритюрницаны ла алмаштырасаҡ. Һәр минуты ҡәҙерле булған балалы әсә өсөн алмаштырғыһыҙ әйбер, тиергә була. Сөнки иртәнге ашты ла мультиварка хәл итә ала, бының өсөн “кисектерелгән старт” режимын ғына ҡулланырға кәрәк. Йәғни кистән бутҡа бешереүгә барыһын да һалаһың һәм иртән үҙеңә кәрәкле ваҡытҡа бешеп сығырлыҡ режимға көйләйһең. Һәм, ниһайәт, йәш әсәләр өсөн ныҡ ҡәҙерле булған йоҡоно туйҙырыу мөмкинлеге тыуа. Йәки бала менән урамға сыҡҡанда аҙыҡ-түлекте мультиварка ҡаҙанына төшөрөргә һәм, йөрөп ҡайтҡас, бына тигән төшкө аш менән һыйланырға мөмкин.\nКескәйҙәр өсөн аш-һыу рецептары\nҺөт, шәкәр, манный ярмаһы, 1 стакан он, 3 йомортҡа, 150 грамм аҡ май, 1 балғалаҡ ҡамыр йомшартҡыс (разрыхлитель), бер аҙ ванилин.\nМанникты төрлө һөт продукцияһы менән туҡырға мөмкин, кефир, йогурт, магазин ҡаймағы, ойотҡан да бара. Һөткә ярманы һалып, 20 – 30 минут тирәһе тоторға. Артабан ирегән майҙы һалырға. Йомортҡа һәм шәкәрҙе айырым туҡып, төп массаға ҡушырға. Иң һуңында он һәм башҡа ҡоро ингредиенттар өҫтәргә. Ҡаҙанды майлап, массаны ҡойорға һәм “Выпечка” режимында 45 – 60 минут бешерергә. Әҙер манникты пар рәшәткәһе ярҙамында алырға була.\nУртаса ҡабаҡтың дүрттән бер өлөшөн һалҡын һыуҙа йыуып, орлоғон алырға, тышын әрсергә. Киҫәктәргә бүлгеләп, фольгаға һалғас, өҫтөнә 4 – 5 ҡалаҡ бал ағыҙырға. Хуш еҫ өсөн бер аҙ розмарин һибергә кәрәк. Ҡаҙанды аҡ май менән майлап, фольганы төрөргә һәм “выпечка” режимында 20 минут самаһы бешерергә. Фольганың аҫты көймәһен өсөн ярты стакан һыу ҡойорға. Артабан фольганың өҫтөн асып, тағы 20 минут тирәһе бешерергә. Был арала бүрттерелгән күрәгәне нәҙек итеп һаламлап турарға. Уны ла ҡабаҡ янына оҙатып, 10 минут бешерергә. Өҫтәлгә биргәндә фольга төбөнә йыйылған тәмле сиропты ҡойорға онотмағыҙ.\nКәбеҫтә менән фарш\n400 грамм майлы булмаған фарш, 800 грамм кәбеҫтә, ярты стакан дөгө, берешәр кишер һәм һуған, 1 ҡалаҡ томат пастаһы, тәменсә тоҙ, борос алына.\nБер аҙыҡты ла майҙа ҡыҙҙырырға кәрәкмәй, барыһын да бер юлы һалып бешергән аш голубцыны хәтерләтә. Тауыҡ, һыйыр йә ҡуян итенән фарш менән кәбеҫтә ашҡаҙанда ауырлыҡ тыуҙырмай, тиҙ үҙләштерелә. Был аҙыҡ бәләкәй балалар өсөн бик файҙалы.\nСығыу ваҡыты 30-06-2016, 11:52 | Ҡаранылар: 803


Книга башкорт теле\nOOO "Вин Пин Интернешнл" - Башкорт Теле - Электронный учебник\nДобавлено: 02.10.2017, 06:37 / Просмотров: 41552\nБашҡорт теле һәм әҙәбиәте уҡытыусыһы Ғәбдрәхимова Регина Зиннәт ҡыҙы сайтына рәхим итегеҙ!\nНиндәй бөйөк исем!\nКешелеккә белем биреүсе.\nҺәр көн һайын беҙҙең йөрәктәргә\nИзгелек нурҙарын сәсеүсе.\nМәктәп – бер ниндәй ҙә картала күрһәтелмәгән бәләкәй генә ил. Мәктәп - ул иҫ киткес донъя, ундағы һәр бер көн үҙенсә, бер-береһен ҡабатламай, бер - береһенә оҡшамай; унда һәр бер миҙгел – ниндәйҙер яңылыҡты, мауыҡтырғысты эҙләү. Был күңелһеҙләнеп ултырырға, бәхәсләшергә һәм ваҡытты бушҡа ауҙарырға бер генә минут ваҡыт та булмаған сихри донъя, бында һәр бер бала - киләсәкте төҙөүсе. Ошо иҫ киткес донъяла бала саҡтан уҡ оҙаҡ йәшәргә хыялландым. Бында тик сабырҙар, иғтибарлылар, яғымлылар, асыҡ йөҙлөләр һәм изге кешеләр генә йәшәүен һәм улар -УҠЫТЫУСЫЛАР икәнлеген дә белә инем. Мин үҙемә изге йөрәкле, ярҙамсыл уҡытыусы булам тигән маҡсат ҡуйҙым.\nМин үҙ бәхетемде балаларҙы уҡытыуҙа күрәм. Бәләкәс саҡтан уҡ уҡытыусы булырға хыялландым. Изге хыялымды тормошҡа ашырыр өсөн, Туймазы педагогия колледжына юлландым. Унда хөрмәтле остаздарым Зөләйхә Солтанхәмит ҡыҙы (Шифа Хәмитовна), Гөлнара Яхъя ҡыҙы һәм башҡалар бар көстәрен һалып төплө белем бирҙе, буласаҡ һәнәремә ҡыҙыҡһыныу, яуаплылыҡ, ғорурлыҡ хисе өҫтәне.\nКолледжда уҡыған йылдарым бик күңелле, файҙалы, мауыҡтырғыс үтте. Ҡала, республика күләмендә, колледж эсендә үткәрелгән төрлө сараларҙа беҙҙең төркөм ҡыҙҙары әүҙем ҡатнашты.\nМәктәп һәм колледж уҡытыусыларым, Башҡортостандың халыҡ шағиры Ҡәҙим Аралбаев, йәмәғәт эшмәкәре һәм яҙыусы Гүзәл Ситдиҡова, балалар яҙыусыһы Фәрзәнә Ғөбәйҙуллина, йырсылар Рәүилә Мәсәлимова, Вилдан Яруллин, Фирүзә Париж (Аллаярова) менән иҫтәлекле осрашыуҙар миндә тыуған төйәккә һөйөү тәрбиәләнеләр. Хеҙмәт юлымды үҙ районымда башлап ебәреүемдә уларҙың өлөшө бөткөһөҙ.\nЭйе, уҡытыусы һөнәренең ауыр, шул уҡ ваҡытта иң кәрәкле булыуын яҡшы аңлайым. Был һөнәрҙе һайлаған кеше тәрбиәле, белемле, донъялағы барлыҡ матур сифаттарға эйә булырға тейеш. Сөнки ул баланы белеме менән генә түгел, тышҡы ҡиәфәте, холҡо, телмәре, яҡты йөҙө, саф күңеле менән дә тәрбиәләй.\nМин хеҙмәт юлымды районыбыҙҙың Ғафури урта мәктәбендә башҡорт теле һәм әҙәбиәте уҡытыусыһы булараҡ башланым. Бөгөнгө көндә лә эшемде ошо мәктәптә дауам итәм.\nТуған тел уҡытыусылары өсөн үткәрелгән район методик кәңәшмәләрҙә, семинарҙарҙа теләп ҡатнашам, тәжрибә туплайым. 2013-2014 уҡыу йылының 21 ноябрендә беҙҙең мәктәптә лә сираттағы ошондай ултырыш үткәрелде. Федераль дәүләт стандарттарына ярашлы 5-се класта «Йыл миҙгелдәре” темаһына асыҡ дәрес күрһәттем. Әсәйҙәр көнөнә бағышланған кластан тыш сарала уҡыусыларым бик матур сығыш яһанылар.\nЗаман үҙ талаптарын ҡуя. Заман талабы, йәғни федераль дәүләт стандарттарының маҡсаты булып, башҡорт телен балаларға өйрәтеү, тел аша уҡыусыларҙың аң-белем даирәһен тәрәнәйтеү, киңәйтеү, балаларға көндәлек тормошта ҡулланыу өсөн социаль тәжрибә тупларға ярҙам итеү тора, йәғни уларҙы бөгөнгө көн талаптарына ярашлы йәшәй белгән, үҙ илен, халҡын яратҡан, тормошта үҙ урынын табып, күңеле яратҡан шөғөлө аша үҙенә, ғаиләһенә, яҡындарына, халҡына тоғро хеҙмәт иткән шәхес итеп тәрбиәләү тора.\nДәрестәремде заман талаптарына яуап бирерлек итеп үткәререгә тырышам. Бөгөнгө дәрестәрем проблемалы һорауҙар ярҙамында, уҡыу мәсьәләләрен үҙҙәре ҡуйыуҙан башлана. Традицион дәрестәрҙән тыш, дәрес-КВН, дәрес-сәйәхәт, уйын-дәрес, презентация-дәрес, ролле уйындар кеүек ижади дәрестәр юғары нәтижәләргә ирешергә ярҙам итә. Башҡорт теле һәм әҙәбиәте дәрестәрендә уҡыусылар кроссвордтар, ребустарҙы яратып сисәләр, тест һорауҙарына теләп яуап бирәләр.\nКөләмәстәр, уйындар, йомаҡтар, мәҡәлдәр ярҙамында халҡымдың ауыҙ-тел ижадына байҡау яһайбыҙ. Мәғариф алдына ҡуйылған бурыстарҙы тормошҡа ашырыу өсөн, Башҡортостан мәғариф министрлығы тарафынан килгән уҡыу әсбаптары, методик, дидактик материалдар бик ҙур ярҙам итә.\nБала дәрестә үҙ аллы фекер йөрөтә белергә тейеш. Шуға күрә күберәк уҡыусыларҙы тыңларға тырышам. Һорауҙарыма тулы яуап биреүҙәрен көтәм. Дәрестәге эштәренә үҙ-үҙҙәренә баһа ҡуйырға ҡушам. Дәрестең йомғаҡлау өлөшөн дә уҡыусыларҙың үҙҙәренә тапшырам.\nУҡыусыларымды белемле итеү өсөн, предметҡа, телгә мөхәббәт уятыу ниәтенән яңы методик алымдар эҙләйем. Дәрестәремдә уйын, коммуникатив технологияларын ҡулланам, электрон дәреслектәр менән эшләйбеҙ.\nЭшемдә миңә книга “Башҡортостан уҡытыусыһы”, «Аманат», «Аҡбуҙат» журналдары, “Йәншишмә” гәзите ҙур ярҙам итә.\nҺәләтле балалар менән эшләү һөҙөмтәһе булып, уҡыусыларымдың район олимпиадаларында, конкурстарында уңышлы сығыш яһауҙары тора. Инша бәйгеләрендә телебеҙҙең байлығын күрһәтергә тырышабыҙ.\nБашҡортостандың суверенитет яҡлау көнөнә бағышланған тантаналы линейкалар үткәрәбеҙ. Йыл барышында күренекле шәхестәрҙең юбилейҙары, асыҡ дәрестәр, кластан тыш саралар бик йәнле үтә.\nТөп хеҙмәтем менән бергә йәмәғәт эштәрендә лә ҡатнашырға тырышам. Спорт һәм мәҙәниәт буйынса үткәрелгән сараларҙа теләп ҡатнашам.\nУҡыусыларым дәрестәрҙән тыш үткәрелгән бейеү, ҡурсаҡ театры түңәрәктәренә теләп йөрөйҙәр. Бейеүҙәр, әкиәттәр аша халыҡ ижадына һөйөү тәрбиәләйем. Был эштәрҙе ойоштарғанда балаларҙың ата-әсәләре лә ҙур ярҙам күрһәтә.\nМин изге һөнәр эйәһе, мин - уҡытыусы. Йәш быуын күңеленә яҡшылыҡ, сафлыҡ, изгелек орлоҡтары сәсәм, еңел булмаған тормош юлынан дөрөҫ атлауҙары өсөн, бар көсөмдө һалам. Мин хеҙмәтемдән ҡәнәғәтмен. Иртән тороп барған эшем, кис менән ашығып ҡайтҡан ғаиләм – яратҡан тормош иптәшем, ғәзиз балам, беҙҙең өсөн йәндәрен бирергә әҙер булған атай-әсәйҙәрем булыуы менән бик бәхетлемен. Бына ошо бәхетле миҙгелдәрем миңә эшемдә көс, илһам, дәрт бирә. Уларҙың ғүмерем буйы йәнәшә барыуын теләйем, мин быға ышанам.\nМинуттар, сәғәттәр, көндәр, айҙар бер-бер артлы мәшәҡәттәре менән үтеп торалар. Күңелдәге изге уйҙар, яҡты өмөттәр менән, һәр ваҡыттағыса, мәктәпкә, яратҡан эшемә ашығам.


Күктә ниҙәр булмаҫ тиһең…\n20 Май , 19:55\nИкһеҙ-сикһеҙ күк бит ул, - тип яҙған бынан бер быуат элек Ғабдулла Туҡай.Беҙҙең көндәрҙә йыһанды өйрәнеүсе ғалимдар күктә ниҙәр буласағын алдан иҫәпләп сығара.\nРәсәй Фәндәр Академияһының Ғәмә-ли астрономия институты ғалимдары әйтеүенсә, Рәсәй халҡы 2022 йылда бер нисә йыһан ваҡиғаһының шаһиты була ала. Мәҫәлән, айҙың тулыһынса, ә ҡояштың өлөшләтә тотолоуын, бер-нисә ҙур метеор ағымын күрә аласаҡбыҙ. Йәйен иһә ике тапҡыр рәттән ғәҙәттәгенән ҙурыраҡ Айҙы (астрономияла ул “суперлуние” тип атала) күрергә мөмкин буласаҡ.\n2022 йылда Рәсәй биләмәһендә 25 октябрҙә ҡояштың өлөшләтә тотолоуы һәм 8 ноябрҙә айҙың тулыһынса тотолоуы күҙәтеләсәк. Метеор ағымдарынан майҙа - Акварида ағымын, август аҙағында - Персеида һәм 13-14 декабрҙә Геменида ағымын күреп буласаҡ. “Суперлуние” күренеше 14 июнгә һәм 13 июлгә тура киләсәк.


Балта » Башҡортостан гәзите\n15-11-2017, 00:06 // Мәҙәниәт һәм әҙәбиәт // Баҫып сығарырға\n– Һыуытҡыста эре ит киҫәктәре генә ҡалғансы... Турап бирһәң, һәйбәт булыр ине, – тине ҡатыны Рәмискә.\n– Хәҙер уны! – Ире шулай тине лә, өҫ-башына кейеп, гаражына йүнәлде. Барлыҡ эш ҡоралдары шунда һаҡлана. Һәр береһен таҫлап һалып, ҡәҙерләп тоторға ғәҙәтләнгән. Берәй нәмә кәрәк булһа, бөтә донъяны аҡтарып эҙләйһе түгел.\nҠомартҡы булараҡ олатаһынан ҡалғандары ла бар. Анау ҡасау хатта теге быуат башында эшләнгән. Шуныһы ҡыҙыҡ: күптән түгел магазиндан яңыһын алып, әллә ни күп тә тотоноп өлгөрмәне, шарт итеп һынып сыҡты. Ә былар сыҙамлы. Үткерләп алаһың да, әйҙә, рәхәтләнеп тотон.\nРәмис балтаһын тапманы. Был юлы һалған урынында юҡ ине. Бәлки, мин булмағанда бүтән ергә тыҡҡандарҙыр тип гараждың ҡарамаған ерен ҡалдырмаһа ла, кәрәкле ҡоралы күҙенә салынманы. Ҡабаттан өйгә инеп, ҡатынынан:\n– Балта юҡсы, әллә берәйһенә биреп торҙоғоҙмо? – тип һораны.\n– Ошо арала берәү ҙә һорағаны булманы.\nБалаларынан да бер үк яуап ишетте:\n– Атаҡ, ул ҡайҙа ятырға тейеш һуң, ен эйәләшмәгәндер инде?! Ошонда ғына һала торғайным. – Рәмис йәнә кереп киткәйне лә, артынан ҡатыны йүгереп килеп сыҡты.\n– Ә-ә-ә, иҫемә төштө, теге ваҡыт Мансур алып торғайны бит. Иҫләйһеңме, башмағын айыу талап ҡайтарғайны.\n– Нисек иҫләмәйем, ти! Үҙем салып, эш итеп бирҙем бит.\n– Шулай шул. Шунан һуң иртәгәһенә “Хәҙер килтерәм” тип алып торҙо ла “Аллаһы әппәр” булды.\n– Тфү, шул Мансурҙы! Бер ваҡытта ла алған әйберен кире ҡайтарып бирә белмәҫ. Гонаһ шомлоғо! – Рәмис асыуынан серт төкөрөп, ҡулын һелтәне лә Мансурҙарға ҡарай юлланды. Эсенән йәнә уға аҙарынды. Үҙенеке бер ваҡыт та булмаҫ! Ғүмер буйы, ҡана шуны биреп тор, был нәмәң бармы, тип теләнселәне лә йөрөнө. Йә күрше генә булһа, бер хәл. Арғы урамдан һорансылап килеп етә бит әле. Йә бысҡы кәрәк, йә салғы. Бер ҡараһаң, дүрт-биш бөртөк ҡаҙау һорап та йүгереп килә. Кәртә тота башлаһа, сүкеш кәрәк. Зарланып алырға ла онотмай.\n– Хәтер тигәнең, ҡәһәрең. Магазиндан шуны алыр өсөн генә ингәйнем, онотоп сыҡҡанмын да киткәнмен!\nКөтөүгә сығыр булһа, сыбыртҡыһын теләнә. Йә, үҙе Себерҙә эшләп йөрөй бит. Аҡсаһы булмаһа, бер хәл. Ҡайтҡан һайын, берәү ҡыҙыҡһынмаһа ла, шунса эш хаҡы алдым, ти ҙә һөйләй. Ул тиклем аҡсаны нимә эшләтәлер. Ай һайын берәй әйбер алһа ла, күптән йыйып бөтөр ине. Теге ваҡыт “Дружба” бысҡыһын бер-ике көнгә тип алып торҙо ла ай буйына һуҙҙы ла һуҙҙы. Уныһын да юлда осратып һорағас ҡына алып килде.\nЕтмәһә, боҙғанын да әйтмәгән. Бер нисә көндән урманға ағасҡа барып, буш ҡул менән әйләнделәр. Юлда, шул Мансурға тағы әйбер биреп торһаммы, тип туҙына-туҙына ҡайтһа ла, кеше үтенеп килгәс, буш сығарып ебәреп булмай шул.\nРәмис шулай уйлай-уйлай Мансурҙың йортона барып етте һәм, ҡапҡаны асып инәйем тип уны эскә эткәйне лә ул шул килеш ҡалды. Бикләп ҡуйғайнылар. Шуны ғына көткәндәй, башмаҡ дәүмәлек алабай ҡапҡаға бәрелә-бәрелә ажғырып өрә башламаһынмы! Ул бына-бына ысҡынып китер ҙә уны өҙгөсләп ташларҙай булып тойолдо. Унан Рәмис ҡыңғырауға баҫты. Бер ниндәй ҙә тауыш-тын ишетелмәгәс, йәнә төртөп алды. Шылтыратып ҡарайым тип кеҫәһенә ҡулын тыҡҡайны ла телефонын алып тормағаны иҫенә төштө. “Йә ярай, ҡайтайым, берәй ҡайҙа киткәндәрҙер” тип уйлап кире боролғайны ғына, ҡатынының ҡысҡырғаны ишетелде.\n– Кем бар унда-а-а-а?\n– Ми-и-и-нн! – тине Рәмис, һуҙып.\n– Кем ул һин?\n– Рәмис инде.\n– Ҡайһы Рәмис?\nАуылда өс Рәмис. Бирге остағыһын “ҡыҙыл танау Рәмис” тип йөрөтәләр. Гел генә ҡыҙмаса булып йөрөгәнгә шулай атағандар. Гәзит-журналда әленән-әле мәҡәләһе, хикәйәһе баҫылып торғас, Рәмискә үҙенән-үҙе “яҙыусы” исеме тағылды ла ҡуйҙы. Быға һис тә үпкәләмәй ул. Ауыл халҡы уны хөрмәт итеп әйткәнен аңлап тора. Ә бына арғы остағы аҙашынан ысынлап та көлөп, “директор Рәмис” тип йөрөтәләр. Хәҙер байтаҡтан бирле аҙашы көнө-төнө көмөшкә һатып көн итә. Халыҡ ялыу менән ҡайҙа ғына бармаһын, бер ниндәй фәтүә юҡ. Көмөшкәнең әллә нисә төрлө сорты бар унда, тип һөйләйҙәр. Арыуыраҡ кешеләргә первашын тотторһа, бер аҙ һалмыштарға – ҡайтышырағын. Ә инде аҡты-күкте айырмағандарға тағы ла ҡойторағын. Шулай бер көн баштары ҡутарылып килгән Морат менән Кәбир темеҫкенеп уларға килә. Әммә “директор” ҙа, бисәһе лә ҡайҙалыр йомош менән киткән икән. “Может үҙең генә биреп ебәрерһең, – тип мөлдөрәп ҡарай улар ун-ун ике йәштәрҙәге ҡыҙыҡайға. – Һин бит хәҙер ҙур үҫкәнһең, әсәйеңдең самагоны ҡайҙа икәнлеген беләһеңдер”. “Беләм, беләм!” – ҡыҙыҡай йүгереп барып шкафтан бер яртыны ала. “Бына ул! Ағайҙар, ә бына быныһын күпме һалырға белмәйем, үҙегеҙ самалап ҡушырһығыҙ әле”, – тип ҡағыҙ менән бәләкәс кенә төргәк һона.\nЕгеттәр, ҡалай башлы ҡыҙыҡай, закускаһын да һала белеүен әйт әле, тип баш йүнәтергә ултыра. Инде рюмканы кәгеп, төргәккә үрелгән Морат ҡулына тауыҡ тиҙәген эләктереп ала.\nҠапҡаны Мансурҙың ҡатыны Мәүлиҙә асты. Иҫәнлек-һаулыҡ һорашҡас, Рәмис балтаһын һораны.\n– Әлләсе, белмәйем, уны белһә, Мансур беләлер, хәҙер үҙен саҡырам. – Ҡатын тырт-тырт баҫып, ауыҙ эсенән нимәлер мыңғырлай-мыңғырлай өйөнә инеп китте. Ә Рәмис ҡапҡа тышында тороп ҡалды. Бер аҙҙан ире күренде. Иҫәнлек-һаулыҡ һорашҡас:\n– Балта тиһеңме? – тип ғәжәпләнеп ҡабатлап һораны Мансур. – Әлләсе, һинән балта алғанымды иҫләмәйем.\n– Кәләш, һыйырыңды айыу талап ҡайтарғанда алып торғайның, ти.\nБыл һүҙҙе ишетеүгә, Мансур аптырағандай итте.\n– Ә-ә-ә-ә, алып торғайным шул, уны шунда уҡ кире алып барып бирҙем. Кеше әйберен өйҙә тота торған холҡом юҡ минең, яратмайым да.\nУның был һүҙҙәренә Рәмис аптырап ҡалды, уңайһыҙланды, кире боролғас, Мансур йәнә телгә килде.\n– Шулай ҙа ҡарайым әле. – Ул аласығына кереп китте. Рәмис тағы ҡапҡа тышында тороп ҡалды. Ҡара, үҙҙәре көндөҙөн дә ҡапҡаһын бикләп ултыра. Кешегә, исмаһам, ишек шаҡып та инә белмәй. Ә үҙенә килһәң, кереп тор, тип тә әйтмәй бит әле, тип уйланы ул.\nШаҡтай ваҡыт үткәс, ҡулына һабы йәрселгән, тутыға башлаған балта тотҡан Мансур пәйҙә булды.\n– Бына, таптым, – тип уны Рәмискә һондо.\n– Был түгел.\n– Миндә ошонан башҡа балта юҡ. Әтеү алмағанмын инде, алһам, шунда ғына ятыр ине, – тине Мансур. Унан башын тотто, йөҙөн йыйырҙы.\n– Ә-ә-ә-ә, иҫкә төштө-ө-ө, – тине, һуҙып. – Теге ваҡыт ҡустым Карам балта һорап йөрөгән һымаҡ ине. Шул алып торҙо шикелле ул. Булһа, унда инде. – Унан ҡустыһын әрләй башланы. – Бөхил, алған әйберен һис бер ваҡытында килтерә белмәҫ. Шул эттә генә ул. Кит, был тиклем дә оятһыҙ кеше булыр икән. Йә, ярай. Телевизорҙан ҡыҙыҡлы кино бара ине. – Мансур, Рәмискә китергә ваҡыт тигәндәй ҡарап, кире ихатаһына боролдо. Шығырлап ҡапҡа бикләнде. Унан ихатала ҡатынының яңғыраған тауышы асыҡтан-асыҡ Рәмистең ҡолағына ишетелде.\n– Кит, ғибрәт! Балтаһын һорап йөрөймө шул. Бигерәк сәйер инде ошо Рәмис. Как будты бер унда ғына балта бар. Һин шул әйберемде алдың, тип бер бөгөн йөрөмәй инде. Иҫһеҙ. Әйберҙәрен теләһә кемгә биреп ебәрә лә унан тота ла һиңә йүгереп килә. Ауылда бер һин генә барҙыр шул. Иҫе булмағас, яҙып барһын, подпись алып ҡалһын. Әле ерле иҫемә төшмәгән, икенсе тапҡыр килһә, шулай тип әйтәм әле бына. Бында кешене мыҫҡыл итеп. Шәп булһа, ана өйөнә һыу үткәрер ине. Ыуаҡай, йә, шул балтаға ҡалған көнө бармы икән?\nБыл һүҙҙәрҙе ишетеүгә, Рәмистең күңелендә дауыл ҡуптымы ни: сикә тамырҙары бүртеп сыҡты, башы әйләнде, аяҡ аҫтындағы ер сайҡалғандай булды, тамағы кипте. Ҡатындың яһиллығына хәтере ҡалды. Әйтерһең, баяғы тутыҡ балта менән уның йөрәген умырып алдылар!\nАуыр уйҙар менән ул ауылдың икенсе башындағы Карамдарға юл тотто. Эстән үҙен әрләне. Мәмәй, ҡайһы берәүҙәр һымаҡ “юҡ” тип әйтә белмәй шул. Юҡ, башҡаса кешегә әйбер бирһәмме, тип үҙ алдына күпме ант иткәне бар. Юҡ инде, юҡ. Йомош менән килгәнгә лә һораған әйбере булмаһа, үҙен ғәйепле һанай. Ана, дуҫының үҙен гелән ыштанһыҙҙан һалдырыуы ла тиккә түгел.\nБалта Карамда ла табылманы.\n– Мин Мансурҙан балта алыу түгел, ишегенең ҡайһы яҡҡа асылғанын белмәйем, – тине ул, ғәжәпләнеп.\nНи хәл итәһең, итте башҡа балта менән турарға тура килде Рәмискә.\n...Ҡыш етте. Тирә-яҡты ап-аҡ ҡар ҡапланы. Ауылда һуғым осоро башланды. Ғәжәп күңелле мәл. Бер көндө Мансур йәнә Рәмистең ишеген шаҡыны. Иҫәнлек-һаулыҡ һорашҡас, ул ауыҙын бейәләйҙәй йырып, үтенесен әйтте.\n– Дуҫ, бөгөн башмаҡты тәгәрәтергә ине. Беҙҙең тирәлә һинән башҡа мал салған кеше юҡ, тигәндәй. Бөгөн буш та торған кеүекһең.\nЯл көнө булғас, Рәмис үҙе һаламға барырға йыйынып йөрөй ине. Улы ла ялға ҡайтҡан. Кеше йомош менән килгәс, ҡалайтып баш тартып сығып китәһең инде, йәпһеҙ, тип уйлап:\n– Барабыҙ уны, – тигәнен һиҙмәй ҙә ҡалды.\n– Бер юлы әйберҙәреңде, арҡаныңды ла алырһың әле. Үҙемдекен әллә ҡайҙа ҡуйғанмын, – тине Мансур.\nУның был һүҙен ишетеүгә, Рәмис, былтыр ҙа шулай тип әйткәйнең, һаман тапманыңмы ни, тип әйтергә уйлағайны ла тыйылып ҡалды. Ҡатыны менән бер-береһенә ҡарашып йылмайып ҡуйҙылар. Ҡайтыу яғына ыңғайлаған Мансурҙың бер нисә минуттан тағы кире килеп инеүенә Рәмис тә, ҡатыны ла аптыраманы.\n– Әйтергә онотоп сығып киткәнмен, – тип телгә килде ир. – Теге ней, һинең бысаҡтарың харап үткер була торған. Бер юлы эләктереп кенә алырһың әле…\nБашмаҡты һуйып, түшкәләргә бүлә башлағас, Рәмис ҡулындағы балтаға иғтибар итеп, аптырап ҡалды.\n– Атаҡ, был минеке түгелме ни? – Ир балтаһын ҡулында уйнатып ҡараны. Шунан үҙенең яуабын үҙе раҫлағандай һөйләнде:\n– Шулай шул. Бына “Р” хәрефе тора лабаһа. Үҙемдең бөтә эш ҡоралдарына алғас та киртеп тамға ҡуям. Бына ҡайҙа аҙашып йөрөгән икән. Ә мин уны эҙләп эт булдым.\n– Нисек инде һинеке? – Шул мәл ҡулына башмағының тояҡтарын тотоп келәткә китергә торған Мансур туҡталып ҡалды.\n– Бына шулай. Үҙемдең әйберҙе үҙем танымайыммы ни! Бына бит, – тип тамғаһын күрһәткәс, Мансур аптыраған булды.\n– Кит, нисек инде улай? – Унан Рәмискә һынамсыл ҡарап:\n– Шаяртаһың, малай. Үҙең тотоп килгәнһеңдер әле, – тине.\nШул мәл был тамашаны ҡыҙығып ҡарап торған күршеһе Сабит, янында торған көрәкте ҡулына алып, телгә килде.\n– Бында аптырарлыҡ бер нәмә лә юҡ, – тине ул. – Һеҙ әллә ошо көрәк Мансурҙың үҙенеке тип уйлайһығыҙмы?\n– Һәнәге лә үҙенеке булһа ярар ине, – тине икенсе күршеһе.\nБәхәс тынып ҡалды. Ирҙәр мут йылмайҙы.\nБер нисә көндән Мансур йәнә Рәмискә килде.\n– Дуҫ, баш һөйәген турарға кәрәк ине. Анау балтаңды биреп тор әле.


23 Ноябрь , 07:45\nМиңзәлә СИРҒӘЛИНА Хикәйәнең дауамы\nХәл ысынлап та бик хөрт ине. Мирас менән Марс ни тиклем ауылдың аҫтын өҫкә әйләндереп тенетеп эҙләмәһен, бер ерҙә лә Бикә әбейҙе күреүсе лә, белеүсе лә булманы.\nКисә кискә ҡарай урамынан усаҡ төтөнө сыҡҡаны күренә ине...\nӨлөкөгөн булғандыр, көтөү киткән мәлдә Бикә инәй ауыл осонда тора ине...\nТәҙрәһендә уты күренде ул кисә...\nӘсәгеҙ кеше араһына әллә ни сыҡманы бит, ҡайҙан күрәйек беҙ уны...\nЕмеш еләк тиһәң иҫе китте лә йөрөнө, күп булһа ҡыр һуларға киткәндер. Өй араһында булһа берәү булһа ла күрер ине...\nКемгә генә барып өндәшмәһендәр һәр кеме әбейҙе ҡасан күреүен иҫенә төшөрөп, аптырап эҙләү юлын фаразлап ҡараны. Көн кисләмәҫ борон тип машинала яҡын тирә ҡырҙы ла ҡыҙырҙылар. Унда - бында осраған көтөүселәргә лә йәүкәләп сыҡҡас, үҙаллы эҙләп табыуҙарына тамам төңөлә башлаған ике ир уҙаман ҡала полиция бүлегенә хәбәр ебәрҙеләр.\nМахсус эҙләү бүлеге хеҙмәткәрҙәренең тик иртәгә генә килеп етәксәктәрен ишеткәс, Марс түрәлек һыҙаттарын өҫтөн ҡуйып хәҙер үк килеүҙәрен талап итһә лә, "Һеҙҙә генә юғалтыу бар тип беләһегеҙме? Егеттәр бушамай.Донъя тулған юғалтыуҙар менән"- тигән һүҙҙәрҙе яуапҡа ишетеп тынып ҡалды.\nНи тиклем үҙенә саҡырып өгөтләһә лә, Марс ҡырағайлығын ташламай, ҡустыһына барып төнләүҙән баш тартты.\nЙәйге кистә бер аҙ һалҡыная төшкән тыуған йорт үҙ ҡосағына алды улын. Шомло ла, күңелһеҙ ҙә ине бер үҙенә уға. Бына бына солан ишеген шыңғырлатып асып әсәһе ҡайтып инер ҙә, "эйй... балаҡайым ҡайтҡан бит минең... әллә ҡайҙа оҙаҡлап тик йөрөгәнмен, үәт иҫәүән..."- тиер төҫлө күрҙе. Тик ни тиклем һәр шылт иткән тауышҡа ла һиҫкәнеп ултырмаһын, ишектән инеүсе лә, уға өндәшеүсе лә булманы.\nСәй ҡайнатты. Стена буйына һырынған шкаф эсендә ҡатлап ҡатлап теҙелгән кәсәләр, усламы менән йыйналған ағас ҡалаҡтары күп булһа ла, Марс үҙенә сәй яһарлыҡ бер бокал ишараты ла таба алманы. Бала сағын иҫләп, сөм кәсәгә сәй яһап, урындыҡ ситенә оса терәп кенә Марс сәй шөрпөлдәтте. Ни тиклем арыған һымаҡ тойһа ла, таҫлап йыйналған карауаттан яҫтыҡ алып ятыуға бар йоҡоһо юҡҡа сыҡты ла ҡуйҙы.\nБығаса илдең һәр мөйөшө менән бәйләй алған телефоны ла өнһөҙ шым ҡалған. Уның телефон операторы ауылда бөтөнләй тотмай икән дә. Мөйөштә ултырған ҡаралы аҡлы телевизорға йән өрөп ҡарау ҙа файҙа бирмәне. Ниндәйҙер өнһөҙ шәүләләрҙең улай былай йөрөүен генә ҡарап ултырмағанда, һис бер ни аңларлыҡ түгел.\nБыл әсәй бер яңғыҙы нисек көн үткәрҙе икән? Ни телевизоры, ни радиоһы булмаған. Бығаса һис был хаҡта уйлап та бирмәгән Марс эстән генә әсәһен уйлап әсенеп ҡуйҙы. Күҙе өҫтәл тартмаһына төштө. Әллә ҡасанғы гәзит журналдар тулы тартмала конверттар, открыткалар ҙа күҙенә салынды. Мирастың әрменән яҙған һәр хатын һаҡлаған икән әсәһе. Ә Марс Мирасҡа ҡарағанда оҙағыраҡ хеҙмәт итһә лә, хат яҙыуға бик ауыр булды. Өс йыл эсендә ни бары биш хат яҙҙың, тип гел телгә ала ине әсәһе. Һалҡынлығын үҙе лә аңламай шул Марс. Иҙелеп әсәй тип өндәшә, иркәләнә белмәне.\nБер яҡ ситтә ятҡан асыҡ конверт ҡарашын үҙенә тартты Марстың. Елемләп йәбештерәһе ере лә ҡупмаған конверт яңыраҡ мәлдеке. Ә эсендә Марстың үҙенә төбәп яҙылған, әммә ебәрелмәгән хаты ине әсәһенең. Әәә, бая ғына Мирас һүҙ араһында әсәйҙең әҙрис һорауын әйтеп һалғайны, бына бит ни уйлаған әсәй. Сатай-ботай хәрефтәр уңға һулға йығылышып дәфтәр юлы буйлап теҙелешеп маташҡандар.\n"Һаумы, Марс улым!\nҺауғынаһығыҙмы? Бик һағындым һеҙҙе балалар. Эштәрегеҙ күптер инде, исмаһам йылына бер булһа ла ҡайтып китер сара тапмайһығыҙ бит. Күсер ҡоштар йылы яҡтан ҡайтып китә, ә һеҙ биртабан ятып та юл тапмайһығыҙ.\nҮпкәләмәйем, үҙем юл йөрөй алмағас эсем бошоп китә . Инһәм сыҡһам бер үҙем, ней һыйырымды булһа ла тотонмай тормағанмын тип үкенәм. Кеше ыңғайына һыйыр ҡыуып, көтөү ҡаршы алып мәж килер инем йә.\nҠустың, Мирасты әйтәм, Лилиә килен менән арыу ғына йәшәп киттеләр. Инде бәхете ошонан булып нығынһындар инде тип кенә торам. Ильяс менән Илдарға әлиминт түләй, ҡалайтаң, улары ла бала бит, шуға пинсейәмдән өҙөп ярҙам итәм ҡустыңа. Былай тормоштары арыу, ҡыҙҙары үҫеп килә. Түбән оста Таштимер апаң мәрхүмдең өйө буш тора ине, шуны белешеп, һатып алып сыҡтылар. Баллар күрше ауылға йөрөп уҡый бит һәҙер, әҙ булһа ла мәктәп яҡын була тип шул өйҙө һайланылар. Кылуп эштәмәй, бивләтикәне лә ябып киттеләр. Мәстүрә апайыңдың лафкыһы ғына эшләй. Сәй шәкәргә шунда барабыҙ. Уныһы ябылып ҡуймаһын инде. Ризыҡ мул, шөкөр. Нимә ашайым тийәһе түгел, миңә һөттө ҡыҙҙар әпкилә. Мирастың ҡыҙҙары. Һөйөп туялмайым шуларҙы. Лыйана ҡыҙымды ла дөпөлдәтеп яратыр инем, их, ҡанатым юҡ осоп барып етергә...\nШөкөр инде һис ауырымайым. Түлкә ошо һинең ҡайтмауың кешенән оят. Аятта әбейҙәр "шул малайың ҡайҙа тора ул?" тип һораһалар, нимә тип әйтергә белмәй китәм.\nНаташа килен ни хәлдә? Һаман шул һатыуҙа эштәйме? Елкәһенә сығып ҡуймаһын, түләнеп ыҙаларһығыҙ. Лутсы ҡараштырып шуныңды берәй еңелтә эшкә төшөрһәңсе.\nЛыйана ҡыҙым эшкинеп киткәндер инде. Һуңғы тапҡыр килгәнегеҙҙә өс йәш ине. Нисәмә ҡыш рәттән дебет ҡушып ойоҡ бәйләп һалам. Исмаһам, береһе бәпәйемдең тәненә яҙмай бит...\nМарс улым, әллә үпкәләттемме үҙеңде? Нишләп бер ауыҙ сәләм дә ебәрмәйһең? Кешеләр ҡолаҡ телефоны алып бөттө. Өйрәнә алмаҫмын шул. Тауышығыҙҙы булһа ла ишетергә ине тип китәм.\nБыйыл Ҡараташ буйында ҡара ҡарағат ишелеп уңды. Һин яратҡан ҡарағат бит ул. Хәлемдән килгәнсе, мәрйәләрҙән алда өлгөрәйем тип йөрөп йыйыҙым. Ҡайтып үәринйә алып кит балам. Ҡыш һыуығында ҡарағаттап тороп сәй эсерһегеҙ..."\nҺәр кәкерсәк хәреф артынан йотлоғоп йүгергән Марстың күҙ ҡарашы бер секундҡа хаттан айырылып тек тек килеп ваҡыт һанаған сәғәткә текәлде. Ҡараташ ҡарағаты... Теле осона әскелт тәмле ҡарағат үәринйәһе яғылғандай, уртына йыйылған шайығын ғырт йотоп ҡуйҙы.\n"Утпыскы ла алмай эшләйһең мәллә, улым. Берәй уаҡытың булғанда ҡайтып ҡына ҡапҡаның оло бағанаһын ҡустың менән алмаштырып китерһең әле. Боронғо урыҫ ҡапҡаһы ауыр, ҡустыңдың яңғыҙ үҙенең хәленән килмәҫ. Берәйһенең өҫтөнә ауып ҡуймаһын тип ҡурҡам. Ҡарағас мәңгелек тиһәләр ҙә, ул да серей икән шул, балам.\nКисә Зәйтүнгөл киленде ҡуйҙылар. Йәштәй генә китеп барҙы, яман ауырыу һәләк итте үҙен. Еңгәй бүләге - янсыҡ алам тип ҡойма башынан ҡолап төшөп маңлайыңды ярғайның, иҫләйһеңме? Зәйтүнгөл еңгәңде төшөргәйнек бит шунда. Зыуҙашып ҡына балаҡайҙары ҡалды. Үҙәгем өҙөлөп илап алдым шул балаларҙы йәлләп...\nМинең хәлдәр әлегә ошолай. Уаҡытың булһа остоҡ ҡына сәләм ебәр, балам. Лыйана ҡыҙым хат яҙырға эшкингәндер инде. Урыҫса булһа ла аңлармын мин, әйт, ул булһа ла яҙһын.\nҠыш һыуыҡмы һеҙҙә? Өйөгөҙ һыуынмаймы? Ятажды өйҙә торабыҙ ти инегеҙ, күрше-тирәгеҙ маҙаһыҙ түгелме? Ер өйө булмағандыр инде, лутшы булыр ине. Минең өй быйыл йылы тотмаҫ булды ла китте. Әллә үҙем, әллә өйөм ҡартая... былай түҙерлек, шөкөр. Варис ҡайнағаның бер малайы утын һата, шунан ике машина алғайным, етер тип уйҙайым. Утыны һәйвәт, Ирәндек ағасы ти. Дөрҙәп яна ла китә.\nКүҙ етә күрмәй, өҫтө-өҫтөнә яҙып бөттөм шикелле. Танып уҡырһың тип ышанам. Ярай, имен һау тороғоҙ! Уаҡытығыҙҙы самалап ҡайтып ҡына кит, балам.\nСәләм менән әсәйең Сөйөмбикә. Яҙылды 23 март, 2018 йыл"\nСөйөмбикә... Марс үҙ әсәһенең тулы исемен дә белмәй иллегә еткән... Оят!\nБикә әбей... Бикә өләс... Бикә еңгә... Һәр ваҡыт Бикә тип өндәштеләр бит уға. Йә, Нилдың әбейе, Нил ағайҙыҡы еңгә, Нил бисәһе тип тә ебәрәләр ине. Кем белһен...\nБынан йыл ярым элек яҙылһа ла, хатты хас та кисә генә яҙып һалғандай ҡабул итте Марс. Ҡағыҙ ручка алып хәҙер генә яуап яҙырлыҡ хәлдә лә бит, әсәһенең ҡайҙа икәнлеген, ул да белмәй хәҙер... Күңеле төбөн әсетеп һарҡыған әсе бөрсөктәр тып-тып күҙ йәше булып Сөйөмбикә-Бикә яҙған юлдар өҫтөнә тамды...\nХатты кире бөкләп урынына һалыр саҡта ғына Марс конверт ҡапҡасына яҙылған һүҙҙәрҙе шәйләне.\n"Марс улым. Онота яҙғанмын. Дикәберҙә атаң мәрхүмдең йылдығын уҡыттым, һиңә афтыуыз йөрөткән Миңлебай аша хәбәр ебәрттем. Нишләп ҡайтманың? Хатта көттөк. Алла бирһә, быйылғы дикәбер ҙә килеп етер, бүтән улайтып ҡалма. Мин һәр ваҡыт саҡырып тормам. Ҡайтҡың килгәндә лә булмам. Саҡырғасым ҡайт! Минән аманат шул".\nСаҡ ҡына бер ситтә "Наташа киленде әбижәйт итмә. Мәрйә булһа ла, ҡыҙым кеүек күреп яратам мин уны. Үҙенә әйт шулай тип", - тип яҙылған ине.\nҺуңғы һүҙҙәрҙе уҡып бер аҙ көлөмһөрәп ҡуйһа ла, Марстың күңелен болоҡһоулыҡ баҫыуын дауам итте. Урынына ятып йоҡлап маташһа ла, бер талайҙан һаташып уянып бер булды. Төшөндә урам ҡапҡаһын йүнәтәләр икән дә, эргәләренә әсәләре килеп тора икән, арыраҡ аталары йөрөй икән тип күреп бөттө. Белгәнсә уҡынып, әйләнеп ятып ҡараһа ла, күҙенә һис йоҡо элмәй таң аттырҙы Марс.


Иғтибарлы булайыҡ! » «Йәшлек» гәзите | Газета «Йәшлек»\nГазета "Йәшлек" » Мәғариф » Иғтибарлы булайыҡ!\n24.02.2019 Иғтибарлы булайыҡ!\nМәктәп йәшенә еттеме, баланың иғтибарлылығын арттырыу өҫтөндә эшләргә кәрәк. Сөнки дәресте тыңлау, өйгә эште үтәүҙә был – төп сифат. Быны уйындар ярҙамында башҡарырға була.\nТүбәндәге күнегеүҙәргә көнөнә 10 минут ваҡытығыҙҙы йәлләмәгеҙ. Һөҙөмтә үҙен оҙаҡ көттөрмәҫ.\n- Оҡшаш һүрәттәрҙән айырма эҙләргә ҡушығыҙ. Һүрәттәрен төҫлө ҡәләм менән буяу өсөн китаптар һатып алығыҙ. Һүрәт өлөштәренә ҡулланырға тейешле төҫтөң һанын яҙығыҙ, ҡәләмдәрҙе һан менән билдәләгеҙ. Бала тейешле төҫтө табып буярға тейеш. Һатыуҙа бындай буяғыс китаптарҙың әҙере лә бар.\n- Һандар яҙылған ҡалын ҡағыҙҙан 20 карточка ҡырҡып алығыҙ. Үҙегеҙгә таҡ һандарҙы ҡалдырып, бәләкәскә йоптарҙы бирегеҙ. Унан һуң берәм-берәм балаға күрһәтегеҙ. 3 һанын күрһәтеүгә, ул 2 һәм 4-те эҙләп табырға тейеш. Һанарға өйрәнә башлаған балаға шәп күнегеү.\n- Сағыу, төрлө төҫтәге әйбер менән уйнарға мөмкин. 5 – 6 уйынсыҡты бер тәртиптә урынлаштырып, баланың күҙен йомдороғоҙ. Тиҙ генә бер предметты алып ҡуйғас, ул нимә юҡлығын әйтеп бирергә тейеш. Юғалған әйберҙең ниндәй формала, төҫтә булыуын да аңлатып ҡараһын.\n19.02.2019 - Мәғариф Пар алмалай алһыу бите...


Бала саҡ хыялын тормошҡа ашырып\nӘбйәлил районында йәшәүсе Марат Сабитов өс йыл элек крәҫтиән-фермер хужалығын аса. Хәҙер инде ике йылдан ашыу төбәктә, республиканан ситтә йәшәүселәрҙе сифатлы ла, файҙалы ла ҡымыҙ менән һөйөндөрә. Бөгөнгө көндә хужалыҡта ике тиҫтәнән ашыу мал иҫәпләнә.\nУларҙың ун икеһе һауым бейәләре. Марат Әхәт улының тырышлығы менән хужалыҡта дүрт кешегә яңы эш урындары булдырыла. Фермер киләсәктә мал башын үрсетергә ниәтләй.


Кескәйҙәр күрһәтә тамаша\nҠала кимәлендә призлы урын алғандарҙың сағыу сығыштарынан торған гала-концерт һәм тәбрикләү тантанаһы Мәжит Ғафури исемендәге Башҡорт дәүләт академия драма театрында уҙҙы. Әтәс, Ҡуянҡай, Серле Йомғаҡ ярҙамында тамашасылар йәш бәйгеселәр менән таныша алды.\nБына сәхнәгә тәүге әкиәт һөйләүсе сыға. Ул – 303-сө балалар баҡсаһынан Камила Әхмәҙиева. Беренсе булып сығыш яһауына ҡарамаҫтан, үҙен бик иркен тота. Ҡойма эргәһендә генә йөрөп, «Хәйләкәр Әтәс» әкиәтендәге Ҡыҙыл Кикректе нисек килештерә. Ә тауышы бер ҙә был йорт ҡошоноҡонан кәм түгел. Юҡҡа ғына уға ҡала кимәлендә «Әкиәтте яңғыҙ башҡарыусылар» номинацияһында I урын бирелмәне инде.\n– Апаһы Лианаға эйәреп, ике йәшлек сағынан ғына әкиәттәр ятлап, «Һаумы, һаумы, әкиәт!» конкурсында ҡатнаша башланы. Тәүге йылда «Иң кескенә һөйләүсе» номинацияһына лайыҡ булды, унан һуң да район кимәлендә призлы урынһыҙ ҡалғаны юҡ. Һәр ваҡыт был бәйгене көтөп ала. Ҡыҙым ҡоштарҙың тауышын сығарырға бик ярата. Шуға уның холҡона, мөмкинлегенә ҡарап, әкиәттәрҙе бергәләп һайлайбыҙ, – ти әсәһе Рәзилә Әсләм ҡыҙы.\n249-сы башҡорт балалар баҡсаһынан апалы-ҡустылы 4 йәшлек Йәмилә менән 2 йәшлек Ҡаранай Миңлеғоловтарҙың сығышын да тамашасылар бик оҡшатты. Улар «Төлкө менән Бүре» һәм «Хәйләкәр Себеш» әкиәттәрен һөйләп ишеттерҙе. Ҡаранай «Иң йәш әкиәтсе», «Тамыр» телеканалының «Йыл асышы» номинацияларына лайыҡ булһа, Йәмилә «Камил әкиәт теле»ндә билдәләнде.


Хәбәрҙәр: Төркиә: Төркиәнең Изник утрауы төбөндәге базилика оҙаҡламай һыу аҫты музейына әйләнәсәк.\nТөркиә: Төркиәнең Изник утрауы төбөндәге базилика оҙаҡламай һыу аҫты музейына әйләнәсәк.\nБоронғо уникаль базилика, уны былтыр Төркиәнең төньяҡ-көнбайышындағы Бурса провинцияһында картографик кино төшөргәндә тапҡандар, 2 йылдан һыу аҫты музейына әйләнәсәк.\nБазиликаның йәше- 1600 йыл. Ғалимдарҙың тикшеренеүҙәре буйынса, ғибәҙәтхана Рим һалдаттары ҡулынан беҙҙең эраның 303 йылында 16 ғына йәшендә язалап үлтерелгән изге Неофит Никейский хөрмәтенә бағышлап төҙөлгән. Был архитектура ҡомартҡыһы оҙаҡламай һыу аҫты музейына әүереләсәк. Илдең мәҙәниәт һәм туризм министрлығы ул проектты раҫлаған да инде.\n“Беҙҙең маҡсат,-ти Бурса провинцияһы губернаторы Рәжәп Альтеме,-был урынды теләге булған һәр кем килеп күрерлек итеп йыһазландырыу. Бының өсөн кәрәкле структура булдырасаҡбыҙ, ҡарап йөрөр өсөн, быяланан галереялар эшләнәсәк. Һыу аҫты археология музейына килеүселәр тарихты өйрәнһен, күптән үткән ваҡиғаларҙың һулышын тойһон өсөн, барыһы ла эшләнәсәк.”\nБоронғо ғибәҙәтхана күлде вертолеттан фотоға төшөргәндә табылған. Беҙҙең эраның 740 йылындағы ер тетрәү арҡаһында, бина һыу аҫтына киткән булырға тейеш. Базилика харабалары 1,5-2 метр тәрәнлектә һыу эсендә ята. Американың Археолгия институты уны, йыл эсендәге иң ҙур табыш, тип атаған.


Отпуск алыу тәртибе - Бөтә Япония онлайн юрист. Юпонский хоҡуҡи портал адвокат ҙур.\nТабырға, нисек фатирға Япония - хәҙерге Япония\nЯпония фатир эҙләй\nОҙайлы һәм ҡатмарлы процесс әҙер булғас, ҡағыҙ тонна талап итә\nҺәм, ни тиклем һеҙ аҡса ла бик кәрәк.\nХатта, япондарҙың өсөн, күсә-был ҡатмарлы. Тәүге юғары сығымдар невероятно странный килгән һәм, тарифтар иҫкергән,"аҡсаһы булыуы мөһим". Ләкин, әгәр һеҙ теләһәгез ҡуртымға японияла сит илгә, тағы ла күберәк һеҙҙең ҡаршылыҡтарҙы еңергә тура килә. Иң ҡатмарлыларҙың береһе булғандыр. Арендная генә түгел, ҡайһы бер сит ил кешеһенә тапшырҙы. Аралашыу торған хәл түгел ине-тел барьеры өсөн был-иң ҙур сәбәп, әммә был түгел, башҡа ҡайһы саҡта нимәне, нисек итергә неяпонец вопиющий тиҫкәре. Шулай уҡ япон телендә типик яһай, уның һәләттәре бик ауыр бара маршруттары етмәй, ҡасан һәм ҡуртымға фатир эҙләү тураһында һүҙ бара. Әммә әгәр һеҙ байтаҡ әҙерләнде, үҙ фатирҙарында үҙҙәрен хәрәкәте япон тәжрибәһе ҡыҙыҡ булыуы мөмкин. Ни тиклем сабырлыҡ талап итә һәм был ябай тиреһе ҡалын. Беренсе, был һеҙ яһарға тейеш, һеҙ эҙләй башлай, хатта иң тәүҙә менән сағыштырғанда, асыу өсөн, әгәр сездә бар, етерлек аҡса өсөн хәрәкәте. Японияла, сығымдар бик күскәс, беренсенән, бик юғары. Шулай булғас, тәүге иғәнәне түләүгә күп, тип, мөмкин тиклем тәшкил беҙҙә айлыҡ түләүҙәр дөйөм хаҡы алты - ябай күсә һәм был, ә тәүге айҙарҙа ҡуртымға ярай кеүек. Бынан тыш, ҡайһы бер һатып алыусы һеҙгә туранан-тура приборын (машина йәки фатир стиральный һыуытҡыстар менән йыһазландырылған күп түгел). Төп саралары, шулай уҡ"бүләккә аҡса", был ябай - аҡса бүләк итә, хужа уларға һеҙгә биргән. Һиҙемтәләнергә был төшөнсәләрҙең кеше өсөн, уны ла күнеккән. Төп сара бөйөк ер тетрәү практика кантоны 1923 йылда барып тоташа. Стихиялы бәлә-ҡаза эҙемтәләре менән бәйле, күп кенә кешеләр эшһеҙ ҡала һәм отчаянное. Өмөт итә ала. аяҡ конкуренцияға, кеше булып бүләк (аҡса) өсөн арендная. Һуғыштан һуңғы осор тип һаналған японияла иҡтисади үҫеш төп сараларынан башҡа ваҡытта тиҙ килеп сыҡты. Йәш кеше өсөн эш күп ҡала һәм үҙ йортона йәки мәктәпкә сығып китә. Өҫтәмә аҡса ебәрергә теләгән ата-әсәһе уларҙың бергә өсөн, хужаһы әйткән: “рәхим итеп, беҙгә иғтибары улы, ҡыҙы."Был практика дауам итәсәк һәм бөгөн, заманалар үҙгәрһә лә - бүртенә съемщик. Мөмкин булһа урын табыла, улар залог талап итә, ләкин әлегә тиклем урындар күп. Японияла, һеҙ эйә булырға тейеш булыуы, яуаплылыҡты өҫтөнә алыусылар (保証人,"hoshounin"-японски), йәки яуаплылыҡты өҫтөнә алыусылар өсөн фатирға төшөрә. Ҡағиҙә булараҡ, ата-әсәһе япондар йәки үҙ эш биреүен һорамаҡсы булып. Һеҙ тейеш гаранты булып кем тора япония граждандарын. Әгәр сездә юҡ яуаплылыҡты өҫтөнә алыусылар, ҡуллана аласыз компанияһы яуаплылыҡты өҫтөнә алыр, әммә бер айлыҡ хеҙмәт өсөн ҡуртымға түләргә әҙер була. Сөнки кеше күп йөрөгән поездар япония мәктәптә эшләгәс, һәр ваҡыт тиерлек күсемһеҙ милек, минутына күпме кәрәк, яҡындағы тимер юл вокзалына барып етеү өсөн, әммә арағыҙҙа ҡарағанда кәмерәк, беҙҙә хаҡтар ҙа юғары булды - был ҙур бигерәк тә, йәнле тимер юл вокзалы. Беҙҙә йыш ҡына араһында был һайлауҙарҙа юғары хаҡы түләнә, йәшәү өсөн бик яҡын станциянан, йәки күберәк. коммутировать хаҡы түләү, ҡуртымға түләү йәшәй әммә ҡиммәт. Был яҡшы, шулай уҡ, иғтибар өсөн, ниндәй ж д станция. Был был урындағы туҡталыш, йәки был экспресс-туҡтатыла. Яҡындағы тимер юл станцияһы әгәр һеҙ-урындағы туҡталыш, тигәнде аңлата был, тип, һеҙ, аласыз тапшырырға ине поезға, тиҙ буйынса барыу өсөн поезд курьерский. коммутировать һеҙ фатирҙы ҡарарға килә. Еңел, бик уңайлы, һеҙ бәхетенә эйә булды коммутировать кимәлдә ыңғай йоғонто яһай. Артыҡ яҡын тимер юл станцияһы, әммә, үҙ етешһеҙлектәре булырға мөмкин. Вокзалы, ҡағиҙә булараҡ, ҡамауҙа ҡалған магазиндарҙа, ресторандарҙа һәм барҙарҙа, оло кешеләр йыйылып йәлеп итеү, ҙур ҡалала бигерәк тә. Ҡайһы берҙә, артабан ни тиклем яҡшы булһа, ни өсөн һәм тыныслыҡ тишина ала.\nЛистинг фатир япон уҡыусылар, һеҙ белергә тейеш, тип планировкалы фатирҙарҙа ҡыҫҡартыу тигәнде аңлата.\nкүп арзан фатир-студияһы мунса ҡоролошо японияла тимәк, бәҙрәф, ванна бүлмәһе урынлашҡан ҙур булмаған бер һәм ҡабырсаҡ.\nӘгәр телисез икән.\nбәҙрәф, башҡа өлөшөнән айырыу өсөн кисеүһеҙ булмаҫ, һеҙ буласак эйә булыу өсөн агент һеҙ белә. Кире осраҡта, һеҙ булғанға ваннала блогы күп күргән.\nИсегездә тотоғоз, ванна бүлмәһенә ҡасып яғы күпселек фатиры бәләкәй.\nВанна бүлмәһендә яңы бина йәки фатир, ғәҙәттә, ҙур булыуы, ҡуртымға юғары тора. Бындай уңайлы әйбер үҙ эсенә ала, тип ишектәр бина автоматик инеп, Управдом территорияһында бар, мусоропровод номерҙары, комплекттары менән тәьмин кладовая, велосипед һәм урынлы. Матур йорт ҡарағанда, һеҙ шул тиклем ҙур уңайлы ала. Хәҙер, һеҙ аҡса алам, һеҙгә асып, һеҙ ҡайҙа ул йәшәргә теләй, һәм һеҙ беләһеңме, ниндәй телисез икән-се һеҙҙең фатир тап килгән ваҡыт табыу буйынса агент күсемһе милек. Һеҙ бөтә һәм эшкәртеү арендная агенттары араһында бәйләнеш булған. Был бик мөһим, һайлау кешеләр өсөн, уларҙың исемдәрен һәм һеҙҙең ышана улар буласаҡ эшләргә һеҙҙең өсөн, һеҙҙең якларға һәм фатир таба. Ҡайһы бер учреждениеларын бөтә ил буйынса, шул уҡ ваҡытта башҡа өлкәләренән. Әгәр һеҙ беләһеңме, ниндәй телисез райондар.\nЯпония тураһында уйлау мөһим\nһеҙ йәшәгән, һеҙ был өлкәлә бюроһына мөрәжәғәт итергә тейеш. Һуң, һеҙ нисек һүрәтләр, фатир һеҙ ниндәй эҙләп, һеҙҙең башланы агент үҙенсәлеген күрһәтә, улар һеҙҙең ихтыяжығыҙға тап килгән яҡшы итеп.\nЙыш ҡына, һеҙ улар ҡабул ителгәс, туранан-тура ҡарау өсөн хәҙер апартаменттар.\nСит ил сайттарында булғанда, һеҙҙең менән элемтәгә керергә һәм инглиз теле агенты фатирға эҙләргә мөмкинлек бирәсәк.\nЛена һарайында 21 - береһенә булған иң ҙур был"сит илгә дуҫлыҡ"компанияһы, һеҙ уға урын табырға ярҙам итә ала, йәшәү өсөн. Тулыраҡ мәғлүмәт менән тулы сайт инглиз һәм уларҙың үҙенсәлектәрен һүрәтләй, уларҙы ҡуртымға алырға мөмкин. Хатта сит ил студенттары өсөн уларҙың хеҙмәтен тәҡдим итә, һәм хатта ай һайын контактлы (йыллыҡ контракт айырмалы рәүештә, унда урын күп булды). Апартаменттар үҙенсәлектәре буйынса айырыла, әммә, ғәҙәттә, улар ҙур булмаған, әммә таҙа. Лена өҫтөнлөк һарайы тағы ла бер үҙенсәлеге шунда, улар кәрәкле йыһаздары һәм мебель менән йыһазландырылған фатирҙар ҡуртымға тип ҡайһы бер айлыҡ. Хәтеремдә: элек нисек әйтергә инде, сөнки ул ябай мөмкин Япония фатир табыуы бик ауыр була, тип, һеҙ, сит ил кешеләре. Бигерәк тә был дөрөҫ, әгәр һеҙ ауыл ҡушыла. Әммә ашыу варианты бар һәм арзан, тип, ҡасан иртә, тип башын тота тота һәм шулай булып өҫкә эҙләй. Шанс булыу яҡшыраҡ, тип, һеҙ, аласыз өсөн ҡуртымға урынын табырға, әгәр һеҙ бик алыҫ япония районы ҡушыла. Япон тапшырҙы сит илгә дан түгел, алпауыттар, проблемалары төп сәбәп менән бәйле. Күпселек арендная түгел, - тип әйт по-английский, һәм шулай эшләүе уңайлы түгел. Хужа шулай уҡ, кәрәк түгел, сит ил кешеләренән был япон йолалары, фатирына инер алдынан аяҡ кейемеңде нисек сисеүеңдә, дөрөҫ йәки ташларға сүп-сарҙы. Шулай булыуы ихтимал, тип иҫкәртә. беҙҙә хаҡы түләү һәм башҡа сит ил кешеләренән тыш хәл һәм авария хәлендә булыуын асыҡлаған. Мәҫәлән, 2011 йылда ер тетрәү тохоку һуң, Японияның күп кенә сит илгә сығып китеп, кире ҡайтам тыуған ил үҙе өсөн, ҡоро һәм юғары алпауыттар ҡалдырған. Буйынса ниндәй ҙә булһа сәбәп, тиҫкәре сит ил кешеләргә ҡаршы ҙур булһа, фатирҙы ҡуртымға биреү тураһында һүҙ бармаһа ла, уңышһыҙ булды.\nТик фатир таба аласыз идеаль һеҙҙең кеүек, был ваҡытта өсөн был тәьмин итә.\nТүбәндәге документтар кәрәк һеҙҙе, фатир өсөн заявка бирә: иғтибар: һәр фатирға ҡулланылған һыу түгел был исемлектә, йәки күсемһеҙ милек хужаларына компанияһы. Отель компанияһы һеҙгә полис йәки кәрәкле документҡа ҡарап, кәрәк булһа, улар үтергә кәрәк, ҡуртымға фатир өсөн.\nКүп компаниялар, унда документтар талап бик күп түгел, был исемлектә һанап.\nӘммә, һәм башҡа компаниялар бар, башҡа документтар алыу һорағас, улар исемлегенә инмәгән был.\nЙәки милексе менән документҡа ғына асыҡлыҡ индерергә кәрәк компаниялар, һеҙ эйә булды.\nАртабан, киләсәк заман, эштән башлау өсөн тултырылған ҡағыҙҙар өйөмө.\nАгент булып йөрөгән һеҙҙең аша барлыҡ процесстар, шулай уҡ әммә, әгәр һеҙ түгел, һөйләшә-японски, кем тура килә һеҙгә үҙем менән алам да, кем белгән.\nНисек һеҙ генә алырға фатир, белеү мөһим, был 2-3 аҙнаға биләп ала тип, документтар һ. өсөн эшкәртелгән, Шулай тип планлаштырыла. Японияла ҡасан да еңел булманы фатирҙы ҡуртымға өсөн дә кем, шул иҫәптән япондар менән төп сәбәбе шул, - тип, юғары сығымдар сумасшедший күсә.\nӘммә өмөт бар.\nҺуңғы йылдарҙа фатир һаны, улар залог талап арта. Кеше арыным практика иҫкергән, баҙарҙар яғына ауыша һәм клиент файҙаһына күберәк ҡуртымға алып булһа, был мәсьәләне тик ваҡыт, аҡса китер алдынан асҡысы. Әлегә тиклем ҡуртымға түгел, ә инглиз теле таралған. ҡайҙа тәҡдим японияла табырҙар, күп варианттары була тағы. Ысынлап та, хәҙер инглиз телдәрендә һәм инглиз телендә сайт булғанда тағы агенттары менән сағыштырғанда, ҡасан булһа иң элек. Фатир кире ҡағыу өсөн ябай булманы, сөнки беҙ асыҡтан-асыҡ тоям һин үҙең өсөн түгел, расизм күбеһе япондар һымаҡ, әммә япон өсөн алпауыттар, был хаҡта күберәк һөйләргә, был арендаторҙар менән аралаша ла белмәй. Әммә был максатка шарты менән, әлбиттә, сит ил кешеһе юҡ тип әйт по-японски. Япония менән агент күсемһе буйынса милек хужалары һәм күсемһеҙ милек дискриминация ваҡытта ҡул араһында киң таралыуы тураһында һүҙ бара. Глобалләшеү дәүерендә, был үҙ сиратында япония иҡтисады һәм абруйын ғына вредило милләте буйынса билдәләре расов кеше.\nХәҙер, ҡыҙғанысҡа ҡаршы, Япония менән сикһеҙ ҡаршылыҡтарын еңеп өсөн ҡуртымға фатир буласаҡ, әгәр һеҙ сит ил кешеһе.\nӘгәр һеҙ дөрөҫ мәғлүмәт ҡораллы әммә, байтаҡ аҡса, күнекмәләр һәм япон теле (үҙ йәки башҡа), был мөмкин булып эшләй.\nШтора һатып, тәү сиратта һеҙгә үҙемдең яңы фатир үҙенең тәүге төн үткәргән.\nМин һеҙҙең шәхси тәжрибәмдән сығып әйтә алам, был күпкә уңайлы, әгәр һеҙ түгел күршеләренә яңы күрһәтеү өсөн барлыҡ күрергә булһын. Һәм японияла тыуып үҫеп, хәҙер ҡалала йәшәүселәр Ричмонд Кандры, калифорния штаты. Һәм ул ике көн погонять сабый, төн һәм профессиональ яҙыусы. Япондар үҙенең шәхси тәжрибә уртаҡлашыу яртыһына тиклем ярата уны үҫтереү - иң яҡшы һәм насар. Киләһе сәфәрҙәр тураһында хыяллана, уның үҙенең өйө, үҙ ғаиләһе өсөн күреп, һуш киткес тәмле ризыҡты ашап клиенттарҙы хеҙмәтләндереү һәм наслаждайся, ул дорого бик борсолма.\nАвтор ҡағыҙы яҡшы профессиональ аренда, заказ интернет\nAdvokato Rekomenci Ekzemplo


14 Май , 19:38\nБарыһы ла фатир арҡаһында килеп сыҡты. Һуғышты үткән ветерандарға торлаҡ бирә башлағас, тыныс ҡына үҙ көндәрен үҙҙәре күреп ятҡан Ғәзизә ҡарсыҡ менән Закир ҡарттың тормошоноң рәте китте.\nАлты баланың бишеһе ситтә йәшәй. Кесе ҡыҙҙары Лилиана ғына ире Илдус менән ауылда. Тормоштары етеш ҡарт менән ҡарсыҡтың да, балаларының да. Ҡарттар ай һайын икеһенә килеп торған 60 мең һум пенсия аҡсаһын ике айҙың береһендә, унар мең һум итеп, алты балаға бүлеп биреп килделәр. Ҡайҙан килеп сыҡты был фатир биреүҙәре?!\nЛилиана ире менән килеп, атаһын дауаханаға йөрөтә башланы. Атаһының һаулығына бер зары булмаған килеш алды ла сығып китте, алды ла сығып китте.\n– Ветерандар өсөн махсус программалар эшләй. Гел ҡарап, тикшереп торалар һаулыҡтарын, – тип аңлатты әсәһенә. – Әсәй, атайҙың документтарын да ошо пакетҡа һал, – тиергә онотманы.\nБарҙы Закир ҡарт район үҙәгенә. Бер барҙы, өс барҙы, биш барҙы...\n9 Май байрамына алты бала ла тыуған йортҡа йыйылды. Бүләктәр, күстәнәстәр менән ҙурланылар атай-әсәйҙәрен. Табынға ултырыштылар.\n– Атай, тағы ла оҙаҡ йәшәгеҙ әле әсәй менән. Һеҙгә ҙур шатлыҡ, иң ҙур байлыҡ – сәләмәтлек теләйбеҙ, – тине өлкән улдары Әниф.\n– Әсәй, хәҙер һәр ветеранға фатир бирәләр бит. Көсөгөҙ йылдан-йыл артмай. Беҙҙең ҡалала яңы йорттар төҙөлә. Ҡышҡылыҡҡа барып йәшәргә икегеҙгә уңайлы шарттары булған бер фатир алырбыҙ, – тине икенсе улдары Кәрим.\nҠыҙ туғандары ла: “Шулай итһәк, дөрөҫ булыр, дөрөҫ”, – тиеште.\n– Алынды инде фатир. Һуңланығыҙ... – тине табын ситенән урын алған Лилиана.\n– Нисек алынды? Ҡайҙан алынды? Ҡасан? – Туғандар бер-береһенә ҡарашты. Ғәзизә ҡарсыҡ телдән ҡала яҙҙы.\n– Алдыҡ беҙ фатирҙы. Унда минең ҡыҙ Лиана менән Ришат кейәү йәшәй...\n– Нисек инде? Әсәй, был ни  һүҙ? Атай, бәлки, һин аңлатып бирерһең?\n– Йә, Закир, һөйлә, был ни хикмәт? – тине аптыраған Ғәзизә лә.\nҠарт туҡмаслы һурпа ашап ултырған йомро башлы ауыр ҡалағын шап иттереп өҫтәлгә һуҡты.\n– Етте! К чурту бында фатир бүләһегеҙ! Юҡ фатир һеҙгә!\n– Беҙгә түгел, ул һиңә бирелгән фатир, атай.\n– Лиана менән Ришатҡа бирелмәгән бит ул...\nИлдус башын эйеп ултырҙы ла тәмәке тартырға сығып китте.\n– Һеҙ барығыҙ ҙа ситтә. Атайҙың ҡайтып хәлен дә белмәйһегеҙ. Сирләһә лә беҙ ҡарайбыҙ. Фатир беҙгә тейеш. Атай шулай тине. Бөтә документҡа ҡул ҡуйҙы, – Лилиана үҙен тыныс тотто.\n– Эшләп алһындар ине Лианаң менән кейәүең.\n– Әле йәштәр, атайҙың фатиры ни өсөн Лианаға ҡалырға тейеш?\n– Закир, аңлат балаларға ла, миңә лә, ни ҡылдың? – тип ҡабатланы Ғәзизә.\n– Лығырҙап ултырма бында! Һинең менән һөйләшкән кеше юҡ! Вот так!\nТабындың йәме китте. Байтаҡ ғүмер кисергән, ауыҙынан бер ауыр һүҙ сығарғаны булмаған Закирҙың ҡыланышынан ҡарсыҡтың күҙ алдары ҡараңғыланып китте. Үҙен ҡулға алып, һүҙ башланы:\n– Был ҡәҙәр булырһың тип уйламаған инем, Закир. Кешесә эшләрһең, тип көткән инем. Фатирҙы алып, һатып, алты балаға аҡсаһын бүлеп бирһәк, дөрөҫ булыр ине. Ниңә былай яңылыштың? Ниңә кәңәш итмәй эшләнең? Алты балаң, мин яуап көтәбеҙ! Ниңә өндәшмәйһең?\n– Һинең менән һөйләшкән кеше юҡ. Лығырҙап ултырма! – тине тағы Закир.\nБалалар, инде күптәре хаҡлы ялға сыҡҡан ике ул, ике килен, ҡыҙ-кейәүҙәр, әкрен генә ҡуҙғалып сығып китте. Лилиана ғына ҡалды.\n...Туғандар бер-береһенә сит кешегә әйләнде. Аштың тәме, өйҙөң йәме юғалды. Элекке кеүек асылып китеп һөйләшмәнеләр, аҫҡа ҡарап ҡына йөрөнөләр. Лилиана менән ире Закир ҡартты төрлөсә алдаштырып, имзаларын ҡуйҙырып, фатирҙы берҙән-бер ҡыҙына рәсмиләштереп ҡуйғанлығы асыҡланды. Түҙмәне Ғәзизә, Лилианаһына әйтәһен әйтте:\n– Бер ҙә кәрәкмәгәнде ҡыландың. Һинең балаңа ғына тейеш түгел ине фатир. Түгел ине... Туғандарың менән йәмһеҙләштегеҙ. Атайың менән мине асыулы иттегеҙ. Әрнеп әйтәм: балаң фатирҙың игелеген күрмәһен...\nБалалары таралышҡас, Закир ҡарт гел уйланып йөрөнө. Төндәрен йоҡлай алмай аҙапланды, күҙ алдына гел балалары килде. Әле береһе килеп ҡулын тартҡылай, фатир таптыра, әле икенсеһе килә... “Кит, кит...” тип ҡулдарын бутай-бутай, уларҙы аралайым тигәндә, Ғәзизәһе килеп етә.\n– Тағы һаташаһың... Һаташырлыҡ ҡылыҡ яһаның шул, Закир... Һаташырлыҡ та шул...\nТора-бара ҡарт кешене танымай башланы, үҙ ғәмәлдәрен үҙе аңламаҫлыҡ хәлгә килде. Тәҙрә төбөндәге гөл һауыттарын иҙәнгә алып осорҙо, һауыт-һабаны ҡырҙы, ҡысҡырына-ҡысҡырына кемделер ҡыуҙы... Ғәзизәнең тормошо тамуҡҡа әйләнде. Ситтә йәшәгән балалары түгел, яндағы Лилианаһы ла, кейәүе Илдус та күренмәне, өйгә һуҡмаҡты һыуытты...


Өфө һылыуы Валентин Юдашкиндың моделе » Архив газеты "Йәшлек"\nӨфө һылыуы Валентин Юдашкиндың моделе Яңылыҡтар, "Йәшлек" гүзәле, Башҡортостан\nБашҡорт һылыуҡайҙары көндән-көн донъя подиумдарын яулай бара. Christian Dior компанияһының йөҙөнә әүерелгән Эльвира Хисаева артынан донъя подиумына тағы бер Өфө ҡыҙы – Гөлсөм Айытҡолова күтәрелде. Ике ҡыҙ ҙа «Һылыуҡай» модель студияһында шөғөлләнгән.\n– Был миҙгелдә иң абруйлы Мәскәү һәм сит ил агентлыҡтарының беҙҙең моделдәргә ҡарата ҡыҙыҡһыныуы арта. башҡорт һылыуҡайҙарын ҡуш ҡуллап алырға әҙерҙәр. Көн һайын беҙгә хеҙмәттәшлек тураһында шылтыраталар, хатта иң ҙур халыҡ-ара агентлыҡтарҙың береһенән Өфө студияһына кастингҡа ла килделәр. Ә Гөлсөм Айытҡолова Мәскәүҙә «Мода аҙналығы»нда ҡатнашып, Валентин Юдашкиндың мода йортонда модель булды, – тип һөйләй «Һылыуҡай» студияһының директоры Линара Таһирова.\nЮдашкин Гөлсөмдө юғары мода форумын асыусы ун модель иҫәбенә индерә.\nГөлсөм сығышы менән Сибайҙыҡы, «Һылыуҡай» студияһында бер-ике йыл ғына шөғөлләнә. Әммә былтыр уҡ «Ҡояш ҡыҙы» II төбәк-ара матурлыҡ конкурсында гран-при яулай, ә 2009 йылдың яҙында «Һылыуҡай» республика конкурсында беренсе премияға лайыҡ була һәм «Мисс Азия» халыҡ-ара матурлыҡ конкурсына саҡырыу ала.\nГөлсөм Өфө дәүләт авиация техник университетының иҡтисад факультетында уҡый. Кисәге ябай Өфө студенткаһының бөгөн бер генә буш ваҡыты ла юҡ – ул Мәскәүҙә, сығыштарға әҙерләнә.\n– Мин бик бәхетлемен! Юдашкин менән танышыуым – әлегә тормошомдағы иң төп уңыштарымдың береһе. Көтөлгәнгә ҡарағанда Мәскәү моделдәре күпкә яҡшыраҡ, бер кем дә минең күлдәгемде лә йыртманы, туфлийымдың үксәһен дә һындырманы. Бер аҙға уҡыуымды ҡалдырып тороуым ғына йәл. Әммә ҡайтҡас мотлаҡ курсташтарымды ҡыуып етәсәкмен. Ғөмүмән, миндә профессиональ модель булыу һәм Парижға йәиһә Миланға эшкә китеү теләге уянды!\nавторы: admin | 3 ноября 2009 | | Фекерҙәр (0)\nЙәш моделдәр – Өфө подиумында\nӨфө һылыуы – Валентин Юдашкинда модель\n«Мәскәү, Милан, Лондон, Париж... Ә Өфө ...\nҺАЙ, ҺЫЛЫУҺЫҢ, БАШҠОРТ ҠЫҘЫ!\n«Һоҡланғыс сит планета ҡыҙы»